pythainlp/thai-wiki-dataset-v4 huggingface dataset:
โรงเรียนพรตพิทยพยัต

โรงเรียนพรตพิทยพยัต  ก่อตั้งในปี พ.ศ. 2492 ก่อตั้งโดย หลวงพรตพิทยพยัต-ท่านเลี่ยม บุนนาค ผู้อำนวยการคนแรกคือ นายเขียน ขำปัญญา โรงเรียนพรตพิทยพยัตเป็นหนึ่งใน 500 โรงเรียนที่อยู่ในโครงการโรงเรียนมาตรฐานสากล
ประวัติ.
โรงเรียนพรตพิทยพยัตก่อตั้งบนที่ดิน 1,041 ไร่ของของ คุณหญิงเลี่ยม บุนนาคที่ได้มอบที่ดินให้กระทรวงศึกษาธิการ โดยมีวัตถุประสงค์ให้สร้างสถาบันทางการศึกษาขึ้นในท้องที่เขตลาดกระบังเพื่อให้เยาวชนในเขตลาดกระบังได้มีการศึกษา
เลี่ยม บุนนาค ได้สมรสกับหลวงพรตพิทยพยัต ไม่มีบุตรธิดาด้วยกัน เลี่ยมจึงได้เจริญรอยตามเจตนารมณ์เดิมของเจ้าคุณทหาร คือ ต้องการให้สร้างโรงเรียนขึ้นในท้องที่นี้ ท่านได้สร้างบ้านพักไว้ 1 หลัง ในปี พ.ศ. 2492 กระทรวงศึกษาธิการได้ประกาศตั้งโรงเรียนมัธยมขึ้นในท้องที่ลาดกระบัง ได้ใช้บ้านพักของท่านเลี่ยมเป็นโรงเรียนชั่วคราวและ ตั้งชื่อว่า "โรงเรียนพรตพิทยพยัต" เพื่อเป็นอนุสรณ์แก่ ศ.ดร.หลวงพรตพิทยพยัต ได้เปิดสอนครั้งแรกเมื่อวันที่ 1 สิงหาคม พ.ศ. 2492
ปี พ.ศ. 2500 ท่านเลี่ยมได้มอบที่ดินให้กระทรวงศึกษาธิการ และแบ่งให้โรงเรียนพรตพิทยพยัต จำนวน 200 ไร่ (นอกนั้นให้ใช้เป็นสถานที่ก่อสร้างสถาบันเทคโนโลยีพระจอมเกล้าเจ้าคุณทหารลาดกระบัง) ต่อมาโรงเรียนพรตพิทยพยัตได้แบ่งที่ดิน จำนวน 63 ไร่ให้แก่วิทยาลัยช่างศิลป์ โรงเรียนพรตพิทยพยัตจึงเหลือที่ดิน 137 ไร่
เกี่ยวกับโรงเรียนพรตพิทยพยัต.
รวมความหมายว่า "ผู้ใฝ่หาวิชา ความรู้อยู่เป็นนิจ" 
อาคารสถานที่ในโรงเรียน.
ศูนย์กีฬาหลวงพรต-ท่านเลี่ยม.
ศูนย์กีฬาหลวงพรตท่านเลี่ยมก่อสร้างในปี พ.ศ. 2535 กรมสามัญศึกษาได้ยกที่ดิน จำนวน 33 ไร่ ให้กรมพลศึกษา จัดสร้างสนามกีฬาแบบมาตรฐาน โดยจัดสรรงบประมาณต่อเนื่องจนแล้วเสร็จประมาณ 100 ล้านบาทโดยมอบให้โรงเรียนพรตพิทยพยัตดูแลรักษา
ภายในศูนย์ประกอบไปด้วย
อุทยานหลวงพรต-ท่านเลี่ยม.
อุทยานหลวงพรต-ท่านเลี่ยมเป็นสถานที่ที่สำคัญที่สุดภายในโรงเรียนเพราะภายในอุทยานเป็นที่ตั้งของตัว อนุสาวรีย์หลวงพรต-ท่านเลี่ยมเพื่อเป็นอนุสรณ์แก่ท่านทั้งสอง ตัวอนุสาวรีย์เองนั้นวางศิลาฤกษ์ ในวันที่ 9 ธันวาคม พ.ศ. 2525 แต่ตัวอุทยานก่อสร้างในยุคต่อมานำโดย นายเฉลียว พงศาปาน ผู้บริหารในยุคนั้น
ละครเพลงภาษาฝรั่งเศส.
ละครเพลงภาษาฝรั่งเศสของโรงเรียนพรตพิทยพยัตจัดแสดงขึ้นในทุกปีโดยกลุ่มการเรียนรู้ภาษาต่างประเทศ เรื่องแรกที่จัดแสดงคือ Roméo et Juliette ในปี พ.ศ. 2545 
เกียรติยศแผนการเรียนสายฝรั่งเศสโรงเรียนพรตพิทยพยัต 
บุนนาคเกมส์.
กีฬาบุนนาคเกมส์ หรือกีฬาภายในได้มีการจัดการแข่งขันมาตั้งแต่สมัยเริ่มแรกของโรงเรียนแต่ในตอนนั้นยังไม่มีการเรียกชื่ออย่างเป็นทางการจนในปี พ.ศ. 2544 นายเฉลียว พงศาปาน ผู้อำนวยการโรงเรียนในขณะนั้นได้มีการเรียกชื่ออย่างเป็นทางการว่า บุนนาคเกมส์
เปล้าน้อย

เปล้าน้อย (ชื่อวิทยาศาสตร์ "Croton subliratus Kurt ") มีสารสำคัญคือ เปลาโนโทล มีสรรพคุณสมานแผลในกระเพาะอาหารและลำไส้ มีฤทธิ์ที่เยื่อบุกระเพาะ ลำไส้โดยตรง
โวคาลอยด์

โวคาลอยด์  คือ ซอฟต์แวร์ประยุกต์รูปแบบเครื่องดนตรีที่ทำให้เกิดและปรับประสมเสียง พัฒนาโดยบริษัทยามาฮ่า ผู้ใช้สามารถพิมพ์ลงในเนื้อเพลง และทำนองเพลงได้เพื่อให้เกิดเสียงตามที่ต้องการ โดยมีเสียงคนที่บันทึกไว้ (voicebank) เป็นตัวกำหนดเอกลักษณ์ของแต่ละเสียง
ประวัติการพัฒนา.
ยามาฮ่าได้ประกาศการสรรสร้างผลงานในปี 2003 และในวันที่ 15 เดือนมกราคม ปี 2004 ได้ดำเนินการสร้างเลออน (Leon) กับโลลา (Lola) เป็นคู่แรก แต่ยังไม่ได้ออกวางจำหน่ายในชื่อของยามาฮ่า ใช้ในชื่อของโปรแกรมนักร้องโวคัลลอยด์ (คำศัพท์ในไทยนั้นแจกแจงความหมายได้หลายทาง อาจหมายความว่าเป็น ต้นฉบับนักร้องโวคัลลอยด์ได้) สร้างสรรค์ด้วยผู้พัฒนามือที่สาม ผลงานถูกขับเคลื่อนโดยซอฟต์แวร์โวคัลลอยด์ ภายใต้การอนุญาตจากยามาฮ่า เลออน โลลา มิเรียม (มิเรียมใช้เสียงจาก มิเรียม สต็อกลี) ได้ออกวางจำหน่ายโดยบริษัท ซีโร่-จี จำกัด โดยเสียงจาก vocaloid ดัดแปลงมาจากเสียงของมนุษย์จริงๆ และสร้างตัวละครขึ้นมาเป็นเจ้าของเสียงนั้นและออกแบ่งเป็นแต่ละรุ่น
กลุ่มชนเจอร์แมนิก

กลุ่มชนเจอร์แมนิก  เป็นกลุ่มชนในประวัติศาสตร์ที่เดิมตั้งถิ่นฐานอยู่ทางตอนเหนือของยุโรปที่พูดภาษากลุ่มเจอร์แมนิกในตระกูลภาษาอินโด-ยูโรเปียนซึ่งแยกมาจากกลุ่มภาษาเจอร์แมนิกดั้งเดิมในช่วงสมัยก่อนยุคเหล็กก่อนโรมัน ผู้ที่สืบเชื้อสายมาจากกลุ่มชนนี้กลายมาเป็นต้นตระกูลของชาติพันธุ์ต่าง ๆ ทางตะวันตกเฉียงเหนือของยุโรปซึ่งได้แก่ 
ชนเจอร์แมนิกย้ายถิ่นฐานไปทั่วยุโรปในปลายยุคโบราณตอนปลายระหว่างปี ค.ศ. 300 ถึงปี ค.ศ. 600 และในตอนต้นของยุคกลาง กลุ่มภาษาเจอร์แมนิกกลายเป็นภาษาที่ใช้กันมากตาม "เขตแดนโรมัน" (limes) (ประเทศออสเตรีย, ประเทศเยอรมนี, ประเทศเนเธอร์แลนด์, ประเทศเบลเยียม และประเทศอังกฤษ) แต่ทางด้านตะวันตกของจังหวัดในการปกครองของโรมันชนเจอร์แมนิกรับการใช้ภาษาละติน (กลุ่มภาษาโรมานซ์) นอกจากนั้นในที่สุดกลุ่มชนเจอร์แมนิกทั้งหมดก็มานับถือศาสนาคริสต์ต่างระดับกันไป กลุ่มชนเจอร์แมนิกมีบทบาทในการเปลี่ยนแปลงจักรวรรดิโรมันให้กลายเป็นยุคกลาง และเป็นผู้ริเริ่มปรัชญาของความมีความรู้สึกร่วมกันในการเป็นชาติ ประวัติศาสตร์ และวัฒนธรรมที่ทำให้เกิดเขตแดนทางภาษาขึ้น
สายหยุด เกิดผล

พลเอก สายหยุด เกิดผล (เกิด 30 มีนาคม พ.ศ. 2466) อดีตผู้บัญชาการทหารสูงสุด อดีตสมาชิกวุฒิสภา ปัจจุบันเป็นรองประธานมูลนิธิองค์กรกลางเพื่อประชาธิปไตย และประธานเครือข่ายประชาชนเพื่อการเลือกตั้ง (พีเน็ต) และเป็นบิดาของพลเอก อักษรา เกิดผล ประธานคณะที่ปรึกษากองทัพบก
ประวัติ.
ชีวิตส่วนตัว.
พล.อ. สายหยุด เกิดผล มีเชื้อสายไทพวน เกิดเมื่อวันที่ 30 ตุลาคม พ.ศ. 2466 (นับแบบใหม่) ที่ตำบลหาดเสี้ยว อำเภอศรีสัชนาลัย จังหวัดสุโขทัย
พล.อ. สายหยุด เคยสมรสกับคุณหญิงอุไรวรรณ เกิดผล เมื่อวันที่ 4 พฤษภาคม พ.ศ. 2560 มีประกาศกระทรวงมหาดไทยในราชกิจจานุเบกษาระบุว่า นางเอว่า มาริยา ดีกลี่ อัลบีซี่ (Eva Maria Marquise Degli Albizi) บุคคลสัญชาติเยอรมัน ได้รับการอนุญาตให้ถือสัญชาติไทยตาม พล.อ. สายหยุด เกิดผล สามีบุคคลสัญชาติไทย
การศึกษา.
พล.อ. สายหยุด จบการศึกษาระดับมัธยมศึกษาจากโรงเรียนสวรรค์อนันต์วิทยา อำเภอสวรรคโลก จังหวัดสุโขทัย และโรงเรียนนายร้อยพระจุลจอมเกล้า เมื่อปี พ.ศ. 2483 ต่อมาได้ศึกษาต่อเพิ่มเติมจากโรงเรียนเสนาธิการทหารบก วิทยาลัยป้องกันราชอาณาจักร และได้รับทุนไปศึกษาวิชาการทหารเพิ่มเติมที่สหรัฐอเมริกา และออสเตรเลีย
ต่อมามหาวิทยาลัยศรีนครินทรวิโรฒ ได้มอบปริญญาดุษฎีบัณฑิตกิติมศักดิ์ สาขาวิชารัฐศาสตร์ ในปี พ.ศ. 2543 และมหาวิทยาลัยนเรศวร ได้รับพระราชทานปริญญารัฐศาสตร์ดุษฎีบัณฑิตกิติมศักดิ์ ในปี พ.ศ. 2551
การทำงาน.
ราชการทหาร.
พล.อ. สายหยุด รับราชการครั้งแรกที่จังหวัดพิษณุโลก เป็นผู้บังคับหมวด กรมทหารราบ กองพันทหารราบที่ 29 จังหวัดพิษณุโลก เคยทำการรบในสงครามอินโดจีน, สงครามมหาเอเชียบูรพา, สงครามเกาหลี และสงครามต่อต้านคอมมิวนิสต์ในพระราชอาณาจักรลาว และได้รับตำแหน่งเจ้ากรมยุทธการทหารบก 
เมื่อปี พ.ศ. 2504 เป็นผู้ร่วมจัดตั้งกองอำนวยการรักษาความมั่นคงภายในราชอาณาจักร และเคยดำรงตำแหน่งเสนาธิการ และผู้อำนวยการ กอ.รมน. ในปี พ.ศ. 2517 รับพระราชทานยศ"พลเอก" 
ตำรงตำแหน่งเสนาธิการทหารบกเมื่อ พ.ศ. 2521 ในขณะที่ดำรงตำแหน่งผู้บัญชาการทหารสูงสุดได้พระราชทานยศ พลเรือเอก และพลอากาศเอก พ.ศ. 2524 และเกษียณอายุราชการในเวลาต่อมา
นิวซีแลนด์เน็กซ์ท็อปโมเดล

นิวซีแลนด์เน็กซ์ท็อปโมเดล ("New Zealand's Next Top Model" หรือในชื่อย่อว่า "NZNTM") เป็นรายการเรียลลิตี้โชว์ที่ออกอากาศอยู่ทางช่อง TV3 โดยจะทำการคัดเลือกหญิงสาวจากทั่วประเทศที่ใฝ่ฝันอยากที่จะเป็นนางแบบ ในเงื่อนไขที่ว่า ผู้สมัครเข้าแข่งขันต้องไม่เคยทำงานหรือทำสัญญากับบริษัทโมเดลลิ่งใดๆ มาก่อนเลยในระยะเวลา 5 ปี โดยผู้เข้าแข่งขันจะต้องผ่านบททดสอบมากมาย และผู้ชนะเพียงหนึ่งเดียวจะได้เซ็นสัญญากับเอเจนซี่ ขึ้นปกนิตยสาร CLEO และเป็นใบเบิกทางสำหรับอาชีพนางแบบต่อไป
รายการนี้ได้ซื้อลิขสิทธิ์มาจากรายการ อเมริกาส์เน็กซต์ท็อปโมเดล ซึ่งจัดทำโดยสุดยอดนางแบบและพิธีกรรายการโทรทัศน์ ไทรา แบงส์ โดยเริ่มฉายครั้งแรกในปี พ.ศ. 2546 ซึ่งได้ประสบความสำเร็จเป็นอย่างมาก นอกจากนี้หลายๆ ประเทศยังได้ติดต่อขอซื้อลิขสิทธิ์รูปแบบรายการไปสร้างและออกอากาศในประเทศนั้นๆ ด้วย 
อเมริกาเน็กซ์ท็อปโมเดล เริ่มฉายในประเทศนิวซีแลนด์ครั้งแรกในปี พ.ศ. 2547 ทางช่อง TV3 ซึ่งได้รับความนิยมเป็นอย่างมาก และในปี 2552 นิวซีแลนด์ก็ได้ซื้อลิขสิทธิ์รายการมาได้สำเร็จ สำหรับฤดูกาลแรกของนิวซีแลนด์ เน็กซ์ ท็อป โมเดล นั้นยังได้ออกอากาศพร้อมกับ อเมริกา เน็กซ์ ท็อป โมเดล ฤดูกาลที่ 13 อีกด้วย
นิวซีแลนด์เน็กซ์ท็อปโมเดล ประสบความสำเร็จมากในการออกฉาย แต่ถึงกระนั้นฤดูกาลที่ 2 ที่จะสร้างในปี 2009 จำเป็นต้องยกเลิกไปก่อนเพราะปัญหาด้านงบประมาณ แต่คาดว่าจะได้สร้างอีกครั้งภายในหรือหลังปี 2010
นอกจากนี้ นิวซีแลนด์เน็กซ์ท็อปโมเดล ยังได้ฉายในประเทศ ออสเตรเลีย ทางช่อง FOX8 อีกด้วย
เจ้าพระยา (หนังสือพิมพ์)

เจ้าพระยา เป็นหนังสือพิมพ์รายวันภาษาไทย ที่ดำเนินการโดย องค์การสื่อสารมวลชนแห่งประเทศไทย สำนักนายกรัฐมนตรี ในสมัยรัฐบาลซึ่งนำโดยนายกรัฐมนตรีธานินทร์ กรัยวิเชียร โดยดำริของดุสิต ศิริวรรณ รัฐมนตรีประจำสำนักนายกรัฐมนตรี
ประวัติ.
คณะรัฐมนตรีในขณะนั้น มีมติให้นำงบประมาณส่วนกลาง จำนวน 4 ล้านบาท มาใช้ในการออกหนังสือพิมพ์รายวัน ชื่อ "เจ้าพระยา" ขนาดบรอดชีต จำนวน 16 หน้า เริ่มออกเป็นปฐมฤกษ์ เมื่อวันที่ 15 กรกฎาคม พ.ศ. 2520 โดยมีประพฤทธิ์ ศุกลรัตนเมธี เป็นบรรณาธิการบริหาร และเมธี บริสุทธิ์ เป็นบรรณาธิการผู้พิมพ์ผู้โฆษณา
วัตถุประสงค์ในการออกจำหน่าย เพื่อประชาสัมพันธ์กิจการของรัฐบาลโดยเฉพาะ พร้อมทั้งประกาศตัวว่า เป็นหนังสือพิมพ์ของรัฐบาลอย่างชัดแจ้ง และมีคำขวัญของหนังสือพิมพ์ว่า "สายธารแห่งความคิด สายชีวิตประชาธิปไตย" โดยมีรัฐมนตรีบางคนมาเขียนบทความ เป็นคอลัมนิสต์รับเชิญ เพื่อโฆษณาชวนเชื่อแก่รัฐบาล ส่งผลให้นักวิชาชีพหนังสือพิมพ์หลายคน ออกมาต่อต้านด้วย
เนื้อหาของข่าวสารและบทความ มุ่งประชาสัมพันธ์ภาพลักษณ์อันดีให้กับรัฐบาล ทั้งในแง่ผลงานและตัวบุคคล โดยเฉพาะนายกรัฐมนตรี ตลอดจนรัฐมนตรีบางคน ที่ไม่ลงรอยกับสื่อมวลชน เช่น สมัคร สุนทรเวช รัฐมนตรีว่าการกระทรวงมหาดไทย หรือภิญโญ สาธร รัฐมนตรีว่าการกระทรวงศึกษาธิการ เป็นต้น
เมื่อหนังสือพิมพ์เจ้าพระยา ออกจำหน่ายได้ราวหนึ่งสัปดาห์ ภิญโญออกคำสั่งกระทรวงฯ ให้หน่วยงานในสังกัดพิจารณายกเลิก การบอกรับหนังสือพิมพ์ของบริษัทเอกชน โดยให้เหตุผลว่า เพื่อประหยัดการใช้งบประมาณ อีกทั้งหนังสือพิมพ์ดังกล่าว ตีพิมพ์ข่าวที่ขัดต่อความมั่นคงของชาติ พร้อมกันนั้น ให้บอกรับหนังสือพิมพ์เจ้าพระยา และวารสาร"เอกลักษณ์" (ของสำนักงานคณะกรรมการเอกลักษณ์ของชาติ) ที่เป็นของรัฐบาลแทน
เมื่อวันที่ 9 กันยายน พ.ศ. 2520 ที่หน้าทำเนียบรัฐบาล มีกลุ่มนักเรียนอาชีวศึกษา จากโรงเรียนต่าง ๆ จำนวนประมาณ 20 คน นำพวงหรีดและโปสเตอร์ มาประท้วงหนังสือพิมพ์เจ้าพระยา ที่ลงตีพิมพ์พระบรมฉายาลักษณ์ สมเด็จพระนางเจ้าสิริกิติ์ พระบรมราชินีนาถ ในตำแหน่งที่มิบังควร โดยมีผู้แทนหนังสือพิมพ์ออกมาพบ พร้อมทั้งยอมรับในความผิดพลาดที่เกิดขึ้น
ต่อมาเมื่อวันที่ 13 กันยายน กลุ่มประชาชนผู้รักชาติ ประมาณ 200 คน มาชุมนุมที่หน้าทำเนียบรัฐบาล พร้อมส่งผู้แทนเข้ายื่นหนังสือเปิดผนึกถึงนายกรัฐมนตรี เพื่อให้พิจารณาการกระทำของหนังสือพิมพ์เจ้าพระยา ในกรณีเดียวกับเมื่อวันที่ 9 กันยายน โดยยื่นคำขาด ให้รัฐบาลพิจารณาภายใน 7 วัน พร้อมแถลงผลการพิจารณาให้ประชาชนทราบด้วย
ในส่วนของยอดจำหน่าย และกระแสตอบรับของสังคม หนังสือพิมพ์เจ้าพระยา ไม่ได้รับความนิยมจากประชาชนเท่าที่ควร แต่กลับแสดงออกในเชิงต่อต้านเป็นอย่างมาก จนกระทั่งออกวางจำหน่ายได้เพียง 98 ฉบับ ในระยะเวลาเพียง 3 เดือน 6 วัน ก็ต้องยุติการดำเนินงานลง โดยออกเป็นฉบับสุดท้าย เมื่อวันที่ 20 ตุลาคม พ.ศ. 2520
เลี่ยม บุนนาค

คุณหญิงเลี่ยม บุนนาค เป็นธิดาคนที่ 12 ของเจ้าพระยาสุรวงศ์ไวยวัฒน์ (วร บุนนาค) ซึ่งดำรงตำแหน่งเป็น สมุหกลาโหม ในสมัยต้นรัชกาลที่ 5 ซึ่งคนทั่วไปมักเรียกบิดาท่านว่า เจ้าคุณทหารหรือเจ้าคุณกลาโหม มารดาชื่อ ท่านหลี ท่านเลี่ยมได้สมรสกับเจ้าพระยาสุรศักดิ์มนตรี (เจิม แสง-ชูโต) แต่ไม่มีบุตรธิดาด้วยกัน ต่อมาได้สมรสกับหลวงพรตพิทยพยัต และก็ไม่มีบุตรธิดาเช่นเดียวกัน
ระหว่างที่มีชีวิตอยู่ท่านมักจะมาอยู่ที่บ้านพักที่หัวตะเข้ (ตั้งอยู่ริมคลองตรงข้ามที่ว่าการเขตลาดกระบัง) ซึ่งขณะนั้นยังเป็นท้องถิ่นที่ห่างไกล จะเดินทางไปมาได้โดยทางเรือเท่านั้น ระหว่างที่พักอยู่ที่หัวตะเข้ท่านเห็นเด็ก ๆ ชาวหัวตะเข้และลูกหลานชาวนาที่เช่าที่นาของท่านและบริเวณใกล้เคียง เช่น บ้านบึงบัว ลำปะทิว ทับยาว ยังไม่ค่อยได้รับการศึกษา เพราะไม่มีสถานศึกษาระดับมัธยมในย่านนั้นเลย และการเดินทางก็ลำบากประกอบกับท่านเจ้าคุณทหาร เมื่อครั้งมาควบคุมการขุดคลองประเวศบุรีรมย์ผ่านท้องที่ลาดกระบังไปยังจังหวัดฉะเชิงเทรานั้นได้สังเกตเห็นว่าคนงานที่รับจ้างขุดดินในการขุดคลองแถวนี้เมื่อเลิกงานก็ดื่มสุรามึนเมาเล่นการพนันทะเลาะวิวาทฆ่าฟันกันตายเป็นเนืองนิจท่านก็ได้ปรารภกับท่านเลี่ยมเสมอว่า คนพวกนี้ไม่มีอะไรอีกแล้วในชีวิต หากินมาได้ก็กินเหล้าเล่นการพนันหมดซ้ำยังก่อการวิวาทฆ่าฟันกันอีกด้วย ทั้งนี้เพราะว่าขาดการศึกษา
ดังนั้นทางที่จะช่วยคนพวกนี้ได้ก็มีอยู่ทางเดียว คือ ให้การศึกษาแก่บรรดาลูก ๆ หลาน ๆ ของคนพวกนี้เท่านั้น ท่านเจ้าคุณทหารจึงจับจองที่ดินในบริเวณริมคลองที่ขุดขึ้นประมาณ 1,500 ไร่ โดยมีความตั้งใจว่าจะให้ที่ดินผืนนี้เป็นสถานศึกษาให้ความรู้แก่อนุชนรุ่นหลัง ให้มีสติปัญญามีอาชีพที่ดีขึ้นกว่านี้ ต่อมาไม่นานท่านเจ้าคุณทหารถึงแก่อสัญกรรม ที่ดินผืนนี้จึงตกเป็นของธิดาท่านคือ ท่านเลี่ยมซึ่งท่านก็ได้สืบทอดเจตนารมณ์ของท่านเจ้าคุณทหารด้วยการยกที่ดินในเขตลาดกระบังให้กระทรวงศึกษาธิการ 1,041 ไร่ เพื่อจัดตั้งสถานศึกษาให้แก่เด็กชาวลาดกระบังได้มีโอกาสเล่าเรียนชั้นสูงต่อไป โดยมอบบ้านพักของท่านที่หัวตะเข้ให้ใช้เป็นอาคารเรียนเปิดสอนในระดับมัธยม และให้ใช้ชื่อโรงเรียนนี้ว่า "โรงเรียนพรตพิทยพยัต" เพื่อเป็นอนุสรณ์แก่สามีผู้ล่วงลับไป ส่วนที่ดินอีกส่วนหนึ่งท่านขอให้กระทรวงศึกษาธิการจัดตั้งเป็นวิทยาลัยอาชีวะ สอนวิชาชีพและขอให้ใช้ชื่อท่านเจ้าคุณทหาร เป็นชื่อวิทยาลัยซึ่งต่อมาเป็นวิทยาลัย เกษตรกรรมเจ้าคุณทหาร (ปัจจุบันโอนไปสังกัดสถาบันเทคโนโลยีพระจอมเกล้าเจ้าคุณทหารลาดกระบัง) อีกส่วนหนึ่งเป็นวิทยาลัย โทรคมนาคมและวิทยาลัยวิชาการก่อสร้าง (ปัจจุบันเป็นสถาบันเทคโนโลยีพระจอมเกล้าเจ้าคุณทหารลาดกระบัง)
อนุสรณ์สถาน.
อนุสาวรีย์หลวงพรต-ท่านเลี่ยม ตั้งอยู่ภายใน อุทยานหลวงพรต-ท่านเลี่ยม ตัวอนุสาวรีย์นั้นวางศิลาฤกษ์ ในวันที่ 9 ธันวาคม พ.ศ. 2525 แต่ตัวอุทยานก่อสร้างในยุคต่อมานำโดย นายเฉลียว พงศาปาน ผู้บริหารในยุคนั้น
จักรพรรดิมาร์กุส เอาเรลิอุส

จักรพรรดิมาร์กุส เอาเรลิอุส (ราว 26 เมษายน ค.ศ. 121 – 17 มีนาคม ค.ศ. 180) มาร์กุส เอาเรลิอุสเป็นจักรพรรดิแห่งจักรวรรดิโรมันระหว่างวันที่ 8 มีนาคม ค.ศ. 161 ถึง ค.ศ. 169 โดยปกครองร่วมกับ จักรพรรดิลูกิอุส เวรุส (Lucius Verus) พระอนุชาบุญธรรม จนเวรุสสิ้นพระชนม์ในปี 169; จากนั้นเอาเรลิอุสทรงปกครองต่อมาโดยลำพังพระองค์เองระหว่างปี ค.ศ. 169 ถึง ค.ศ. 177 และ ทรงปกครองร่วมกับ ก็อมมอดุส (Commodus) ผู้เป็นราชโอรสของพระองค์ ระหว่าง ค.ศ. 177 จนกระทั่งสิ้นพระชนม์เมื่อวันที่ 17 มีนาคม ค.ศ. 180 มาร์กุส เอาเรลิอุสเป็นจักรพรรดิองค์สุดท้ายของ “จักรพรรดิโรมันผู้ทรงคุณธรรมห้าพระองค์” (Five Good Emperors) และถือกันว่าเป็นนักปรัชญาลัทธิสโตอิก (Stoicism) คนสำคัญคนหนึ่ง โดยมีจดหมายจารึก "" ที่เป็นหนังสือบันทึกที่จักรพรรดิมาร์กุสเขียนไว้เพื่อเตือนตนเองให้เป็นผู้ปกครองที่ดีเป็นงานชิ้นสําคัญของลัทธิสโตอิกชิ้นหนึ่ง ถึงแม้ว่าว่าจักรพรรดิมาร์กุสจะไม่ได้มีเจตนาจะเผยแพร่สู่สาธารณะ
เหตุการณ์สำคัญในสมัยการปกครองของมาร์กุส เอาเรลิอุสก็ได้แก่สงครามในเอเชียกับจักรวรรดิพาร์เธียน (Parthian Empire), และกับชนเผ่าเจอร์มานิคตามบริเวณพรมแดนโรมัน-เจอร์มานิคัส (LimesGermanicus) เข้าไปในกอลและข้ามแม่น้ำดานูบ และการปฏิวัติทางตะวันออกที่นำโดยอาวิเดียส คาสเซียส (Avidius Cassius) ที่ไม่ประสบความสำเร็จ
นอกจากความสามารถในการสงครามแล้วมาร์กุส เอาเรลิอุสก็ยังมีงานเขียน “Meditations” ที่เขียนเป็นภาษากรีกระหว่างที่ทำการรณรงค์ระหว่างปี ค.ศ. 170 ถึง ค.ศ. 180 ที่ยังถือกันว่าเป็นงานชิ้นสำคัญทางวรรณกรรมสำหรับการปกครองของหน้าที่และหน้าที่ที่ได้รับการสรรเสริญในเนื้อหาที่ “exquisite accent and its infinite tenderness”
รายชื่อตอนในเค-อง! ก๊วนดนตรีแป๋วแหวว

"เค-อง! ก๊วนดนตรีแป๋วแหวว" เป็นอนิเมะที่สร้างจากมังงะชื่อเรื่องเดียวกัน เขียนและวาดภาพโดย Kakifly ซึ่งผลิตโดยเกียวโตแอนิเมชัน กำกับโดยนาโอโกะ ยามาดะ เขียนบทโดยเรโกะ โยชิดะ และออกแบบตัวละครโดยยูกิโกะ โฮริงูจิ เนื้อเรื่องเป็นเรื่องราวของนักเรียนมัธยมปลาย 4 คน ซึ่งเข้าร่วมชมรมดนตรีของโรงเรียนที่กำลังจะถูกยุบ
อนิเมะเรื่องนี้เริ่มฉายในวันที่ 3 เมษายน 2009 ทางช่อง TBS และช่องโทรทัศน์อื่น ๆ ได้แก่ ช่อง BS-TBS, MBS, และ Chubu-Nippon Broadcasting ซึ่งทางช่อง BS-TBS นั้นจะฉายในรูปแบบไวด์สกรีน เริ่มฉายเมื่อวันที่ 25 เมษายน 2009 โดยมีเพลงประกอบ 2 เพลง ประกอบด้วยเพลงเปิดและปิดอย่างละ 1 เพลง โดยเพลงเปิดคือเพลง "Cagayake! Girls" ร้องโดย อากิ โทโยซากิ, โยโกะ ฮิกาซะ, ซาโตมิ ซาโต และมินาโกะ โคโตบูกิ ส่วนเพลงปิดคือเพลง "Don't say 'lazy'" ร้องโดยฮิกาซะ โทโยซากิ ซาโต และโคโตบูกิ
นักบุญบีด

นักบุญบีดผู้น่าเคารพ (หรือเบดา (ค.ศ. 672/ค.ศ. 673–26 พฤษภาคม ค.ศ. 735) เป็น เป็นบาทหลวงและนักพรตโรมันคาทอลิกประจำอารามมังค์แวร์มัท-แจร์โรว์ ในราชอาณาจักรนอร์ธัมเบรีย 
นักบุญบีดมีชื่อเสียงจากการเป็นนักบันทึกเหตุการณ์และนักวิชาการ งานชิ้นสำคัญของท่านคือ “ประวัติศาสตร์คริสตจักรของชนอังกฤษ” ที่ทำให้ได้รับชื่อว่าเป็น “บิดาแห่งประวัติศาสตร์อังกฤษ” นอกจากนั้นก็ยังเป็นหนึ่งในนักปราชญ์แห่งคริสตจักร นักบุญบีดเป็นนักบุญจากบริเตนใหญ่ผู้เดียวที่ได้รับตำแหน่งนี้ (นักบุญแอนเซล์มแห่งแคนเทอร์เบอรี ได้รับตำแหน่งนี้แต่มาจากอิตาลี)
ชีวิต.
ทุกอย่างที่เราทราบเกี่ยวกับนักบุญบีดมาจากบทสุดท้ายในหนังสือ “ประวัติศาสตร์คริสตจักรของชนอังกฤษ” ที่เขียนเสร็จราวปี 
ค.ศ. 731, และบีดกล่าวเป็นนัยว่ามีอายุ 59 ปีซึ่งทำให้สันนิษฐานปีเกิดได้ว่าราวปี ค.ศ. 672 หรือ ค.ศ. 673 หลักฐานย่อยอีกหลักฐานหนึ่งมาจากคัธเบิร์ตผู้ติดตามผลงานของบีด คัธเบิร์ตอาจจะเป็นคนคนเดียวกับผู้ที่ต่อมาเป็นอธิการอารามเวียร์มัธ-จาร์โรว์ในหนังสือ “ประวัติศาสตร์” บีดกล่าวว่าเขาเกิด “บนแผ่นดินของอารามนี้” คัธเบิร์ตกล่าวถึงอารามคู่––เวียร์มัธ และ จาร์โรว์ ที่อยู่ไม่ไกลจากนิวคาสเซิลอะพอนไทน์และซันเดอร์แลนด์ตามลำดับในปัจจุบัน ทั้งสองเมืองต่างก็อ้างว่าเป็นที่เกิดของนักบุญบีด แต่ก็มีอีกทฤษฎีหนึ่งที่กล่าวว่าบีดเกิดที่มองค์ตันที่อยู่ไกลจากจาร์โรว์ราวสองไมล์ บีดเองไม่ได้กล่าวถึงที่มาแต่ความสัมพันธ์ของบีดกับผู้มียศศักดิ์ทำให้สันนิษฐานว่าเป็นผู้มาจากครอบครัวที่มีฐานะดี อธิการอารามคนแรกของบีดคือเบเนดิกต์ บิสกอป (Benedict Biscop) ทั้ง “บิสกอป” และ “เบดา” (Beda) ปรากฏในรายพระนามพระมหากษัตริย์ของราชอาณาจักรลินซีย์ มาตั้งแต่ราว ค.ศ. 800 ซึ่งเป็นอีกหลักฐานอีกหลักฐานหนึ่งที่สนับสนุนว่าบีดมาจากครอบครัวขุนนาง ชื่อบีดเป็นชื่อที่ไม่เป็นสามัญเท่าใดนักและปรากฏเพียงสองครั้งใน “Liber Vitae” ของมหาวิหารเดอแรมซึ่งชื่อหนึ่งสันนิษฐานว่าเป็นนักบุญบีด อีกชื่อหนึ่ง “Bieda” ปรากฏใน “บันทึกเหตุการณ์ของชาวแองโกล-แซกซัน” ไต้ปี ค.ศ. 501 และก็เป็นที่เดียวที่อ้างถึงชื่อ ชื่อบีดสันนิษฐานว่ามาจากภาษาอังกฤษเก่าจากคำว่า “bēd” (อธิษฐาน) และถ้าเป็นชื่อที่ครอบครัวตั้งให้แต่แรกเกิดก็สันนิษฐานได้ว่าทางบ้านตั้งใจจะถวายตัวให้กับศาสนา
โคลด์คัต

โคลด์คัต  เป็นวงดนตรีอิเล็กทรอนิกส์จากอังกฤษที่มีสองคู่ดูโอคือ แม็ตต์ แบล็ก และ โจนาทาน มอร์ พวกเขาเป็นผู้บุกเบิกในการนำการแซมเพิลมาใช้ในวงการเพลงในช่วงยุค 1980 นอกจากนี้โคลด์คัตยังเป็นที่รู้จักในฐานะกลุ่มดนตรีอิเล็กทรอนิกส์แดนซ์ยุคแรกของอังกฤษ เนื่องจากริเริ่มการใช้แซมเพิลของเพลงฮิปฮอป โซล ฟังก์ การถ้อยคํา และแนวเพลงหลายประเภท หรือแม้แต่เสียงจากสื่อหลายแบบ ตามที่นิตยสารสปิน (Spin) ได้กล่าวในปี 1987 "โคลด์คัตยังเป็นผู้บุกเบิกในการใช้เครื่องดีเจในอังกฤษ"
เสียดาย

เสียดาย (Daughter) ภาพยนตร์ไทยในปี พ.ศ. 2537 นำแสดงโดย นุศรา ประวันณา, เขมสรณ์ หนูขาว, วิจิตรา ตริยะกุล, กาญจนา ขึ้นนกคุ้ม, วยุลี กิติอาภรณ์ชัย ร่วมด้วย จอนนี่ แอนโฟเน่, สรพงษ์ ชาตรี, ธัญญา โสภณ, รณ ฤทธิชัย, จีรุตน์ ณ นคร, กาญจนาพร ปลอดภัย, จักรกฤษณ์ คชรัตน์ บทภาพยนตร์และกำกับการแสดงโดย หม่อมเจ้าชาตรีเฉลิม ยุคล
เนื้อเรื่อง.
เด็กวัยรุ่นมัธยมหญิง 4 คน คือ ปู (เขมสรณ์ หนูขาว) แป๋ม (วิจิตรา ตริยะกุล) เดือน (กาญจนา ขึ้นนกคุ้ม) และเงาะ (นุศรา ประวันณา) ที่แต่ละคนมีปัญหาขาดความรักและความอบอุ่นจากครอบครัว ปูถูกพ่อเลี้ยงข่มขืนชื่อจ๋าย แป๋มเป็นลูกสาวตำรวจชื่อฟ้าหยาด (ไกรลาศ เกรียงไกร) แต่ติดผงขาวและขายตัว เดือนมีแม่เป็นนักร้องขายตัวชื่อสิชา และตัวเองก็มีชะตากรรมไม่ต่างจากแม่ ขณะที่เงาะมีครอบครัวที่มีฐานะ แต่เอ็ดดี้เป็นพ่อขี้เหล้า (สรพงษ์ ชาตรี) และตบตีแม่เป็นประจำ จนวันหนึ่งทั้ง 4 คนได้หนีออกจากบ้านและมารวมกันที่แฟลตของปู เพื่อเผชิญชะตาชีวิตร่วมกัน โดยพวกเธอเลือกที่จะใช้ยาเสพติดในการแก้ปัญหา ในที่สุด ก็พบว่าทุกคนต่าง "เสียดาย" กับช่วงเวลาชีวิตอันสดใส ที่ต้องสูญเสียไปกับสิ่งเลวร้าย บทสรุปของเรื่องนี้มีทั้งที่ต้องเสียน้ำตา แลกกับบทเรียนครั้งยิ่งใหญ่ และแลกด้วยชีวิต
เบื้องหลังและคำวิจารณ์.
เสียดาย เป็นผลงานการกำกับและเขียนบทภาพยนตร์ของ ม.จ.ชาตรีเฉลิม ยุคล หรือ ท่านมุ้ย เมื่อเข้าฉายภาพยนตร์ได้รับความสนใจอย่างมากของสังคม เพราะเป็นภาพยนตร์ที่สะท้อนให้เห็นถึงปัญหาสังคมในเรื่องยาเสพติดและปัญหาทางเพศของวัยรุ่น อีกทั้งภาพยนตร์ยังดำเนินเรื่องในลักษณะของสารคดี บางช่วงจะตัดสลับกับการให้สัมภาษณ์ของตัวละครต่าง ๆ ในเรื่อง 
นักแสดงนำตัวหลักในเรื่อง เป็นการแสดงครั้งแรก แต่ได้รับการวิจารณ์ว่าแสดงได้ดีมาก โดยเฉพาะ วิจิตรา ตริยะกุล มีหลากฉากที่สะเทือนอารมณ์ เช่น ฉากที่ต้องเปลือยกายยืนเกาะลูกกรงอยู่บนดาดฟ้าตึกแถว เป็นต้น แต่เสียงบางส่วนก็วิจารณ์ว่า หลายส่วนในเรื่องยังหลวมอยู่ เช่น บทบาทของ จอนนี่ แอนโฟนี่ ที่ดูเหมือนคนใจบุญเข้ามาช่วยเหลือเด็ก ๆ แต่เอาเข้าจริง ๆ แล้วก็เหมือนผู้ใหญ่ที่หลอกฟันเด็กคนนึง หรือในฉากจบที่ให้เด็ก ๆ เดินเล่นบนหาดทรายชายทะเล แล้วรำลึกถึงเหตุการณ์ที่ผ่านมา และพูดกันว่า" "เสียดาย"" เป็นการจบที่ไม่สวย เป็นต้น
แต่กระนั้น ภาพยนตร์ก็ยังได้รับรางวัลตุ๊กตาทองประจำปี พ.ศ. 2537 ไปถึง 7 รางวัลด้วยกัน รวมทั้งภาพยนตร์ยอดเยี่ยมด้วย และทำรายได้ถึง 52 ล้านบาท โดยเปิดฉายสัปดาห์แรกก็สามารถทำรายได้ถึง 30 ล้านบาทด้วยกัน
เพลงประกอบภาพยนตร์.
เอื้อเฟื้อเพลงประกอบภาพยนตร์โดย บริษัท จีเอ็มเอ็ม แกรมมี่ จำกัด (มหาชน) และ บริษัท อาร์เอส จำกัด (มหาชน)
ละครโทรทัศน์.
เสียดาย เป็นละครโทรทัศน์แนวสะท้อนปัญหาสังคมของท่านมุ้ย บทประพันธ์ของหม่อมเจ้าชาตรีเฉลิม ยุคล บทโทรทัศน์โดย ก้องเกียรติ โขมศิริ, คุณากร เศรษฐี, ฐิติพงศ์ ใช้สติ, ยศพงษ์ ผลทรัพย์, ปรียาภรณ์ บุญภา กำกับการแสดงโดย หม่อมราชวงศ์ศรีคำรุ้ง ยุคล รัตตกุล ผลิตโดย บริษัท ศรีคำรุ้ง โปรดักชั่น จำกัด ออกอากาศทุกวันศุกร์ เวลา 20.00 น. นำแสดงโดย ชิชา อมาตยกุล, พลอย ศรนรินทร์, แพรวพรรณรายณ์ ศันสนะพิทยากร, ชญานิษฐ์ ชาญสง่าเวช และนักแสดงชั้นนำอีกมากมาย ในตอนแรกละครจะออกอากาศทางช่อง พีพีทีวี แต่ทางช่องได้ยุติการผลิตละครและปรับนโยบายของสถานีไปเน้นรายการกีฬาและภาพยนตร์ต่างประเทศ เรื่องนี้จึงรอออกอากาศทางไลน์ทีวีแทน แต่ต่อมาได้มีแผนจะออกอากาศทางแอปพลิเคชัน iQiyi เท่านั้นผ่านแพลตฟอร์มสตรีมมิ่งจากจีน เริ่มตอนแรกในวันที่ 4 ธันวาคม พ.ศ. 2563 และตอนสุดท้ายในวันที่ 12 กุมภาพันธ์ พ.ศ. 2564
เขาพนมขวด

เขาพนมขวด เป็นวัดในจังหวัดเพชรบุรี ตั้งอยู่บนยอดเขา
สถานที่ตั้ง.
เขาพนมขวดเป็นเขาลูกเล็ก ๆ สูงประมาณ 20 เมตร ตั้งโดดเดี่ยวอยู่กลางทุ่งนาหลังสถานีรถไฟเพชรบุรี ออกไปไม่ไกลนัก มีถนนไปได้จนถึงเชิงเขา
ปัจจุบันมีโรงพยาบาลพระจอมเกล้า (โรงพยาบาลเพชรบุรี) สร้างขึ้นใกล้กับเขาพนมขวดนี้ตั้งแต่ปี พ.ศ 2491 จากบันทึก หนังสือสมุดราชบุรี ในปี พ.ศ. 2468กล่าวถึงเขาพนมขวดว่า
<templatestyles src="แม่แบบ:คำพูด/style.css" />อยู่ตำบลคลองกระแชงใกล้กับทางรถไฟ เมื่อขึ้นรถไฟผ่านไปมาแลเห็นได้ถนัด มีรูปเป็นขวดขนาดเล็กตั้งอยู่ในทุ่งนาหลวง มีตำนานกล่าวว่า เขาพนมขวดนี้เป็นยอดเขากิ่ว เมื่อครั้งแผ่นดินเป็นทะเลสายน้ำแรงพัดเอายอดเขากิ่วขาดตามลำน้ำไปตกอยู่ทุ่งนาหลวง บนยอดเขามีพระเจดีย์ 1 องค์ ขนาดย่อม ๆ มีถ้ำ 1 ถ้ำ แต่ไม่ใหญ่โต พระเจดีย์บนยอดเขาพนมขวดนี้ 
ต่อมา พระบาทสมเด็จพระจอมเกล้าเจ้าอยู่หัวได้โปรดให้ปฏิสังขรณ์ในปี พ.ศ. 2403 ดังที่ปรากฏในประกาศเรื่องบรรจุของในพระเจดีย์ที่เขาพนมขวดมีความว่า
<templatestyles src="แม่แบบ:คำพูด/style.css" />
มีพระบรมราชโองการมารพระบัณฑูรสุรสิงหนาทให้ประกาศแก่พระภิกษุสามเณรแลราษฎรให้รู้ทั่วกัน ว่าพระเจดีย์บนยอดเขาพนมขวดนี้ เดิมท่านเจ้าอธิการวัดสระบัวได้สร้างขึ้นไว้นานแล้ว ครั้นภายหลังแล้วถูกฟ้าผ่าชำรุดไปแล้ว ครั้นเมื่อเดือนหกปีวอกโทศก พระบาทสมเด็จพระจอมเกล้าเจ้าอยู่หัว ซึ่งเป็นสมเด็จพระเจ้าแผ่นดินสยามในราชการที่ 4 ในพระบรมราชวงศ์ประจุบันนี้ ได้เสด็จพระราชดำเนินออกมาประพาส แลทอดพระเนตรการเริ่มแรกนาหลวงในเขาพนมขวด จึงมีพระราชประสงค์จะทรงบำเพ็ญพระราชกุศลในการปฏิสังขรณ์ จึงได้มีพระบรมราชโองการดำรัสสั่งให้ช่างก่อปั้นพอกเพิ่มเติมให้เขื่องขึ้นกว่าเก่า แล้วได้ทรงบรรจุเอาปูชนียวัตถุ เรียกว่าพระบรมพุทธสารีริกธาตุขนาดน้อย 7 พระองค์ เป็นพระธาตุได้มาแต่เมืองลำพูนบ้าง เมืองน่านบ้าง เมืองพม่าบ้าง เผื่อว่าจะต้องที่แท้บ้างเป็นบุญเขตรประดิษฐานไว้ในกล่องจันทร์แดงที่ 1 แล้วไว้ในกล่องจันทร์ขาวที่ 2 แล้วไว้ในกล่องศิลาที่ 3 ปกปิดไว้ในถุงตาด แลมีใบลานจาฤฏอักษรบาลีโอวาทปาฏิโมกข์ แลพาหุลเทศนาแลอื่น ๆ หกลานแล้วปิดทองคำเปลวปกปิดไว้ในถุงตาดเท่านั้น ไม่มีของมีราคาสำคัญยิ่งไปกว่านี้เพราะได้ทราบอยู่แล้วว่าพระเจดีย์อยู่ในที่เปลวที่ไกลไม่มีใครรักษา ผู้ที่จะสำคัญว่าจะมีทรัพย์ฝังไว้มักขุดทำลายไปยับเยินไปเสีย ได้เห็นเป็นตัวอย่างมามากแล้ว จึงได้บรรจุไว้แต่พระบรมธาตุแลใบลานจาฤกพระบาลีปิดทองคำเปลวเท่านั้น เพื่อเป็นบุญเขตรเจริญกุศลวิเศษแก่เทพยดามนุษย์สัปรุษชายหญิงแลพระภิกษุสามเณรทั้งปวง บรรดาที่ได้มาถึงพระเจดีย์แล้วได้นมัสการบูชาเป็นประโยชน์เท่านั้นดอกอย่าให้ผู้ใดสงสัยว่ามีของดีมีราคา ไม่มีเพชรพลอยพุทธรูปทองเงินของที่ดีมีราคาบรรจุไว้เลยในพระเจดีย์ เพราะฉะนั้นขอเสียอย่าให้มีผู้ใดสำคัญว่ามีของดีมีราคา แล้วพยายามลอบลักขุดหาของที่บรรจุในพระเจดีย์นี้เลย จงให้ตั้งเป็นปรกติไว้นมัสการ แลเป็นเครื่องงามบ้านงามเมืองเถิดจะได้เป็นที่ทำบุญบูชาของผู้มีศรัทธา
รายการอ้างอิง.
<templatestyles src="Reflist/styles.css" />
วัดบุญทวี

วัดบุญทวี ตั้งเมื่อ พ.ศ. 2415 ตั้งบนอยู่ที่บริเวณเชิงเขาหลวงด้านทิศใต้ เดิมชื่อ วัดถ้ำแกลบ ตามชื่อของถ้ำซึ่งติดอยู่กับวัด อาณาเขตของวัดรวมทั้งเขาหลวงด้วยเป็นเนื้อที่ประมาณ 100 ไร่ อยู่ในเขตหมู่ 8 ตำบลธงชัย อำเภอเมืองเพชรบุรี จังหวัดเพชรบุรี ซึ่งเปลี่ยนชื่อเป็นวัดบุญทวี เมื่อ พ.ศ. 2478 เป็นวัดซึ่งก่อตั้งขึ้นสมัยกรุงรัตนโกสินทร์ประมาณ รัชกาลที่ 6 มีสำนักแม่ชีอยู่คู่กับวัดมาตั้งสมัยเริ่มต้นของวัดจนถึงปัจจุบัน สถานภาพของวัดเป็นวัดราษฎร์ อยู่กับธรรมชาติแวดล้อมเป็นป่าเขาและถ้ำต่าง ๆ มากมาย จึงเป็นวัดที่เน้นด้วยวิปัสนาธระมาแต่สมัยเริ่มแรกของวัดแล้วจึงมีด้านคันถธุระ ในช่วงต่อมาจนถึงปัจจุบัน ซึ่งได้รับการยกย่องจากทางราชการให้เป็นวัดพัฒนาดีเด่น และเป็นวัดอุทยานการศึกษาวัดหนึ่งของจังหวัดเพชรบุรี ซึ่งวัดบุญทวีหรือชื่อในอดีต คือ วัดถ้ำแกลบ ภายในถ้ำมีการก่อสร้างเป็นพระพุทธรูปจำนวนหลายองค์ ภายในถ้ำจะมีเถาวัลย์และหินงอกหินย้อยตามธรรมชาติ วัดถ้ำแกลบนี้มีตำนานเล่าว่า ปากถ้ำแกลบที่วัดนี้คือทางเข้าสู่เมืองลับแลอันเป็นเมืองที่มีแต่หญิงสาวทั้งนั้น แต่ก็เป็นเพียงตำนานของชาวเมืองเพชรนับร้อย ๆ ปี มาแล้
สปอร์ตไบก์

สปอร์ตไบก์ (อังกฤษ: Sport Bike) คือรถจักรยานยนต์ประเภทหนึ่งที่ได้รับการออกแบบและพัฒนาสมรรถนะมาเพื่อเน้นการขับขี่ที่ความเร็วสูงและการควบคุมที่แม่นยำ เหมาะสำหรับการใช้งานในสนามแข่งขันทางเรียบ หรือบนถนนที่ต้องการสมรรถนะสูงเป็นพิเศษ รถประเภทนี้มักมีสมรรถนะของเครื่องยนต์และช่วงล่างที่สูงกว่ารถจักรยานยนต์ประเภทอื่น ๆ อย่างเห็นได้ชัด
ลักษณะเด่นของสปอร์ตไบก์ ได้แก่:
ประเภท.
สปอร์ตไบก์สามารถแบ่งย่อยตามขนาดและสมรรถนะของเครื่องยนต์ได้เป็นประเภทต่าง ๆ ดังนี้
ชอปเปอร์

ชอปเปอร์  คือรถจักรยานยนต์ประเภทหนึ่ง มาจากการดัดแปลงรถจักรยานยนต์แบบดั้งเดิม (chop แปลว่า สับ) หรือสร้างขึ้นมาใหม่ มีออกแบบให้ยาวกว่าปกติ โดยการปรับมุมส่วนของคอบังคับเลี้ยวให้สามารถใส่ตะเกียบที่ยาวขึ้น ข้อสังเกตอีกประการคือ ไม่มีระบบกันกระเทือนที่ล้อหลัง จึงให้ความรู้สึกถึงสภาพผิวถนนขณะขับขี่ และสร้างความท้าทายให้ผู้ขับขี่
ประวัติ.
ก่อนจะมีชอปเปอร์ เคยมีบอบเบอร์ ซึ่งแปลว่ารถจักรยานยนต์ที่ถูก "ตัด" หรือนำชึ้นส่วนต่างๆ ออกเพื่อลดน้ำหนักตัวรถ โดยเฉพาะบังโคลน ตัวอย่างรถบอบเบอร์ในยุคแรกๆ ได้แก่ อินเดียน สปอร์ต สเกาต์ ปี ค.ศ. 1940 ซึ่งมีบังโคลนขนาดใหญ่ และชิ้นส่วนตกแต่งอื่นๆที่มีน้ำหนักมาก ซึ่งรถชอปเปอร์ก็ได้เติบโตมาในระหว่างนี้ โดยการเอาชิ้นส่วนตกแต่งออก และลดน้ำหนักตัวรถ
หลังสงครามโลกครั้งที่ 2 เหล่าทหารอเมริกันที่กลับจากสงคราม ได้ดัดแปลงรถโดยถอดชิ้นส่วนที่ ใหญ่ หนัก น่าเกลียด และไม่จำเป็นต่อกลไกการทำงานพื้นฐานของรถจักรยานยนต์ เช่นบังโคลนหน้า ไฟเลี้ยว หรือแม้แต่ห้ามล้อหน้า สปริงขนาดใหญ่ที่อยู่ใต้อานก็ถูกนำออกไปเพื่อให้อานชิดกับตัวถังมากขึ้น พักเท้าแบบดั้งเดิมถูกแทนที่ด้วยแผ่นวางเท้าขนาดใหญ่ หล้อหน้าและถังน้ำมันขนาดใหญ่ถูกเปลี่ยนให้เล็กลง
รถชอปเปอร์หลายคันถูกทำให้มีสีดำ หรือสีโลหะ  ขณะที่ชิ้นส่วนเครื่องยนต์และท่อไอเสียได้รับการปัดเงาให้แวววาว มือจับถูกเปลี่ยนให้สูงขึ้น หรือเปลี่ยนให้ลู่ไปข้างหลังและชิดกัน ขึ้นอยู่กับรสนิยมของเจ้าของ ปลายท่อไอเสียถูกออกแบบใหม่ บางครั้งเบาะนั่งตำแหน่งของผู้โดยสารก็จะมีพนักที่สูงกว่าหัวของผู้ขับขี่
ทัวริงไบก์

Touring Bikeคือรถจักรยานยนต์ประเภทหนึ่งที่ออกแบบมาสำหรับใช้ในการเดินทางหรือท่องเที่ยวที่มีระยะทางไกล และใช้เวลาในการขับขี่ค่อนข้างนานโดยเฉพาะ ซึ่งรถประเภทนี้จะมีรูปทรงคล้ายกับรถแข่ง เดินทางไกล แต่จะมีตำแหน่งของมือจับที่สูงกว่ารถแข่ง และจะมีกระจกบังลมที่มีขนาดใหญ่เพื่อใช้บังลมและฝนที่จะเข้ามาปะทะผู้ขับขี่ในขณะที่ใช้ความเร็วสูง หรือขณะมีฝนตก มีตำแหน่งที่นั่งสบาย หลังตรง 
โดยส่วนมาก เป็นรถขนาดใหญ่ สมรรถนะสูงที่ติดตั้งอุปกรณ์นำทาง มีกระเป๋าเดินทางที่ติดตั้งมาพร้อมกับรถเพื่อบรรจุสิ่งของ เหมาะแก่การเดินทางไกล
นาเกลือ

นาเกลือ คือพื้นที่สำหรับผลิตเกลือ มีมากในบริเวณพื้นที่ติดทะเล เช่น ตำบลบางหญ้าแพรก นาโคก บางโทรัด บ้านบ่อ บางกระเจ้า ชายทะเลของสมุทรสาคร เป็นดินเลนมีคุณสมบัติสามารถขังน้ำไม่ให้ซึมลงดินได้ นาเกลือที่ได้มาตรฐานต้องมีเนื้อที่ไม่ควรน้อยกว่า 25 ไร่ เพราะต้องใช้พื้นที่ในการตากน้ำจำนวนมาก
การทำนาเกลือ.
การทำนาเกลือมีกรรมวิธีเป็นขั้นตอนประกอบด้วย 3 ขั้นตอน ดังนี้
ชาวนาเกลือจะเริ่มทำเกลือประมาณเดือนตุลาคม หรือพฤศจิกายน ซึ่งเป็นปลายฤดูฝนเพราะต้องอาศัยน้ำฝนช่วยในการละเลงนา ปรับระดับให้เสมอกันโดยใช้ลูกกลิ้งซึ่งทำด้วยไม้ยาวประมาณ 2 เมตร เส้นผ่าศูนย์กลางประมาณ 50 เซนติเมตร หนักประมาณ 100 กิโลกรัม ปัจจุบันนำเครื่องจักรเข้ามาช่วย นาปลงแต่ละกระทงจะต้องกลิ้งประมาณ 4-5 วัน การไขน้ำเข้าสู่นาปลงจะไขตอนบ่าย พื้นนาจะไม่แตกระแหง น้ำที่ไขเข้าต้องสูงกว่าพื้นนาประมาณ 4-5 นิ้ว เพื่อให้เกลืกตกผลึกช้า เม็ดเกลือจะแน่นไม่โพลงทำให้เกลือมีความเค็มสูง ในการตกผลึกของเกลือ เมื่อน้ำเข้มข้น 20-22 ดีกรีโบเม่ จะได้เกลือจืด (Calcium) มีลักษณะเหมือนทรายเม็ดใหญ่ ๆ ตกจมปนกับดิน ชาวนาจะเก็บเกลือจืด เมื่อเลิกทำนาเกลือแล้ว เมื่อความเข้มข้นสูง 25-27 ดีกรีโบเม่ เป็นระยะที่เกลือเค็มตกมากที่สุด ถ้าความเข้มข้นเกิน 27 ดีกรีโบเม่ จะเกิดการตกผลึกของดีเกลือ (Magnesium) ซึ่งมีคุณสมบัติในการดูดความชื้น ดีเกลือจะตกผลึกในช่วงกลางคืนเมื่อน้ำในนาปลงเย็น
นอกจากการทำนาเกลือนี้แล้วยังมีการทำนาเกลือพลาสติกอีกด้วย
การเก็บเกลือ.
การเก็บเกลือ หรือรื้อเกลือ ส่วนมากทำในตอนเช้าหรือตอนเย็น เพราะอากาศไม่ร้อน นาปลงที่จะรื้อเกลือได้จะต้องมีน้ำขังให้มากเพราะจะช่วยล้างเกลือ ชาวนาจะใช้ไม้รุนซึ่งทำด้วยโคนไม้ไผ่ หรือไม้กระบอกผ่าซีก ยาวประมาณครึ่งเมตรใช้ไม้รวกเป็นด้ามยาวประมาณ 2 เมตร เกลือจะแตกแยกออกเป็นเมล็ดเกลือ นา 1 กระทง จะชักเกลือเป็นแถวได้ประมาณ 5 - 15 แถว และกระต่อมเกลือให้เป็นกอง ๆ เหมือนเจดีย์ แถวหนึ่งประมาณ 12-18 กอง แล้วปล่อยน้ำในนาออกสู่ลำกระโดงอาจนำมาใช้ปลงเกลือได้อีก เมื่อไขน้ำออกหมดแล้วให้ทิ้งไว้ประมาณครึ่งวัน หรือ 1 วัน เพื่อให้เกลือแห้งมีความชื้นน้อย การหาบเกลือใช้แรงงานคนหาบด้วยบุ้งกี๋เก็บเกลือไว้ในฉาง อาชีพทำนาเกลือเป็นอาชีพที่รัฐบาลไทยสงวนไว้สำหรับคนไทย จังหวัดสมุทรสาครเริ่มทำอย่างจริงจังประมาณ พุทธศักราช 2478 โดยการนำของ ขุนสมุทรมณีรัตน์
การเก็บเกลือของนาพลาสติก.
การเก็บของนาพลาสติกไม่จำเป็นต้องเปิดน้ำออกขณะรื้อเกลือ เพราะการปูพลาสติกจะไม่มีดินจึงไม่ต้องล้างเกลือเหมือนนาดิน สามารถที่จะรื้อเกลือที่ตกผลึกตอได้เลย เมื่อทำให้เกลือเป็นลอมเกลือคล้ายเจดีย์แล้วจะใช้ช้อนเกลือตักใส่รถเข็นถ่ายเข้ายุ้งเก็บเกลือ รถเข็นและช้อนตักเกลือจะเป็นพลาสติกอย่างดีและหนา ด้ามจะทำด้วยไม้เพื่อป้องกันสนิม
โจฮิว

โจฮิว (พ.ศ. 717-771) เป็นขุนพลชาวจีนของรัฐ วุยก๊ก ใน สมัยสามก๊ก ของจีน เป็นหลานชายของขุนศึก โจโฉ โจฮิวเริ่มต้นอาชีพของเขาในปลาย ราชวงศ์ฮั่นตะวันออก เป็นนายทหารภายใต้โจโฉ ในช่วงเริ่มต้นของ ยุทธการที่ฮันต๋ง ในปี ค.ศ. 217-219 เขาเอาชนะสองแม่ทัพศัตรู เตียวหุย และ ม้าเฉียว ต่อมาในอาชีพของเขา เขากลายเป็นผู้บัญชาการทหารระดับจังหวัด และต่อสู้ในศึกต่าง ๆ กับรัฐคู่แข่งของวุยก๊ก ง่อก๊ก เขาถึงแก่กรรมในปี ค.ศ. 228 หลังจากการพ่ายแพ้ของวุยก๊กที่ ศึกเซ็กเต๋ง
แฮหัวซง

แฮหัวซง มีชื่อในภาษาจีนกลางว่า เซี่ยโหว ซ่าง (เสียชีวิต พฤษภาคมหรือมิถุนายน ค.ศ. 226) ชื่อรอง ปั๋วเหริน เป็นขุนพลและนักการเมืองชาวจีนในรัฐวุยก๊กช่วงสมัยสามก๊ก เขาเป็นญาติห่าง ๆ ของ แฮหัวเอี๋ยนและเพื่อนใกล้ชิดของโจผี จักรพรรดิองค์แรกแห่งรัฐวุยก๊ก แฮหัวซงยังคงรับใช้วุยก๊กเรื่อยมาจนถึงปี ค.ศ. 225
ชีวิตช่วงต้น.
แฮหัวซงเป็นญาติห่าง ๆ ของแฮหัวเอี๋ยนกับแฮหัวตุ้น ขุนพลที่รับใช้โจโฉ ขุนศึกที่ขึ้นมามีอำนาจในช่วงปลายราชวงศ์ฮั่นตะวันออกและตั้งรากฐานให้กับรัฐวุยก๊กในสมัยสามก๊ก ในวัยเด็ก แฮหัวซงเป็นที่รู้จักจากการมีความรอบรู้ในด้านการวางแผนและกลยุทธ์ โจผี ลูกชายคนหนึ่งในของโจโฉ ยกย่องเขาเป็นอย่างสูงและดูแลเขาเป็นเพื่อนใกล้ชิด
ภรัณยู โรจนวุฒิธรรม

ภรัณยู โรจนวุฒิธรรม (ชื่อเล่น แทค) เป็นนักแสดง นักร้องและพิธีกรชาวไทย
ประวัติ.
เกิดเมื่อวันที่ 26 ธันวาคม พ.ศ. 2527 ที่ อำเภอแม่ริม จังหวัดเชียงใหม่ สำเร็จการศึกษามัธยมศึกษาตอนต้นจาก โรงเรียนนวมินทราชูทิศ พายัพ จังหวัดเชียงใหม่ ก่อนเข้าศึกษาสายอาชีพที่ โรงเรียนเมโทรเทคโนโลยี ปัจจุบันเป็น วิทยาลัยเทคโนโลยีเมโทร ตำบลช้างคลาน อำเภอเมืองเชียงใหม่ จังหวัดเชียงใหม่ และระดับอุดมศึกษาจากคณะนิเทศศาสตร์ มหาวิทยาลัยธุรกิจบัณฑิตย์ 
ในปี 2550 แทคได้เข้ารับรางวัลประกาศเกียรติคุณ ในฐานะผู้ที่มีความรู้ จนทำให้ประสบความสำเร็จในปัจจุบัน จากศูนย์อำนวยการป้องกันและปราบปรามยาเสพติด (ศอ.ปส.) สำนักงานป้องกันและปราบปรามยาเสพติด (ป.ป.ส.) ร่วมกับ หน่วยงานภาครัฐ และเอกชน ในโครงการ "รวมพลังไทย ขจัดภัยยาเสพติด ร่วมเทิดไท้องค์ราชัน"
ชีวิตส่วนตัว.
ภรัณยูได้เข้าพิธีมงคลสมรสแบบเงียบและเรียบง่ายกับ อดิราภ์ เองตระกูล เมื่อวันที่ 8 มกราคม พ.ศ. 2562 ณ วัดราชบพิธสถิตมหาสีมารามราชวรวิหาร และมีบุตรชายหนึ่งคนชื่อ ภารัณ โรจนวุฒิธรรม เกิดเมื่อวันที่ 21 พฤษภาคม พ.ศ. 2562
นักกีฬาฟุตบอล.
ก่อนเริ่มการแข่งขันไทยลีก 3 ฤดูกาล 2567–68 ภรัณยูได้ลงนามสัญญากับสโมสรฟุตบอลนครสวรรค์ สี่แคว ซิตี้ในโซนภาคเหนือโดยไม่รับค่าตัว ภรัณยูจะสวมเสื้อหมายเลข 26 และลงแข่งขันนัดแรกกับพิษณุโลกในการแข่งขันไทยลีกคัพ 2567–68 วันที่ 31 สิงหาคม 2567
เตียวสง

เตียวสง (เสียชีวิตมกราคมหรือกุมภาพันธ์ ค.ศ. 213) ชื่อรอง จื่อเฉียว (子喬) เป็นขุนนางและที่ปรึกษารับใช้ภายใต้ เล่าเจี้ยง ระหว่างปลาย ราชวงศ์ฮั่นตะวันออก ของจีน
ประวัติ.
ไม่ค่อยมีใครรู้จักต้นกำเนิดของเตียวสง ยกเว้นว่าเขาเริ่มอาชีพของเขาในฐานะที่ปรึกษาของ เล่าเจี้ยง ผู้ว่าการมณฑลเอ๊กจิ๋วในยุคราชวงศ์ฮั่นตะวันออก เขาได้รับแต่งตั้งเป็นองครักษ์ (別駕從事)
ประมาณปี ค.ศ. 211 เมื่อเล่าเจี้ยงได้รับข่าวว่า โจโฉ ขุนศึกผู้ควบคุมราชสำนักและ พระเจ้าเหี้ยนเต้ กำลังวางแผนที่จะโจมตี เตียวฬ่อ ขุนศึกที่เป็นเจ้าเมือง ฮันต๋ง ที่อยู่ติดกันเขากลัวว่าโจโฉจะโจมตีมณฑลเอ๊กจิ๋วหลังจากเอาชนะเตียวฬ่อ ในช่วงเวลานี้ เตียวสงแนะนำให้เล่าเจี้ยงเชิญ เล่าปี่ ขุนศึกในมณฑล เกงจิ๋ว ที่อยู่ติดกัน นำทัพของเขาเข้าสู่มณฑลเอ๊กจิ๋วและช่วยเล่าเจี้ยงเจรจากับเตียวฬ่อ เล่าเจี้ยงฟังคำแนะนำของเตียวสงและสั่งให้ หวดเจ้ง นำทหาร 4,000 คนไปต้อนรับเล่าปี่เข้าสู่มณฑลเอ๊กจิ๋ว นอกจากมอบของขวัญล้ำค่ามากมายให้เล่าปี่แล้ว
เล่าปี่นำทหารหลายพันนายไปยังมณฑลเอ๊กจิ๋วและพบกับเล่าเจี้ยงที่อำเภอฟู่ (涪縣) เขายังได้พบเตียวสงและหวดเจ้ง ที่เต็มใจให้ข้อมูลสำคัญเกี่ยวกับมณฑลเอ๊กจิ๋วแก่เขาเช่น ภูมิศาสตร์ เสบียง และการส่งกำลังทหาร เตียวสงได้วาดแผนที่มณฑลเอ๊กจิ๋วแล้วมอบให้เล่าปี่ เตียวสงเกิดความคิดที่จะทรยศเล่าเจี้ยงและช่วยเล่าปี่ยึดการควบคุมมณฑลเอ๊กจิ๋วจากเล่าเจี้ยง เขาจึงติดต่อหวดเจ้ง ที่ตกลงเข้าร่วมกับเขา
ในปี ค.ศ. 213 พี่ชายของเตียวสง เตียวซก (張肅) ที่ทำหน้าที่เป็นเจ้าเมืองภายใต้เล่าเจี้ยง ได้ล่วงรู้แผนการของน้องชาย กลัวจะเกี่ยวพัน เตียวซกแอบรายงานแผนการของน้องชายของเขาให้เล่าเจี้ยง ที่ได้จับกุมเตียวสงและประหารชีวิต
เตียวซกดูแตกต่างไปจากน้องชายของเขามาก เพราะเขาเป็นผู้ชายสูงและสง่างามในขณะที่เตียวสงเป็นคนค่อนข้างเตี้ยไม่ออกกำลังกายและมึนเมา อย่างไรก็ตาม เตียวสงเป็นผู้รอบรู้มากด้วยเหตุฉะนั้นเขามีพรสวรรค์และความสามารถ เมื่อเล่าเจี้ยงส่งเขาไปหาโจโฉ โจโฉไม่สุภาพกับเขาแต่ เอียวสิ้ว เคารพเขาอย่างสูง และยังแนะนำโจโฉให้ดึงเตียวสงเข้าร่วมเป็นทีมที่ปรึกษาส่วนตัวของเขาด้วย แต่โจโฉไม่ฟังเขา เมื่อเอียวสิ้วแสดงตำราพิชัยสงครามที่เขาเขียนให้โจโฉได้เห็น เตียวสงให้ทุกคนอ่านและท่องจำอย่างรวดเร็ว หลังจากเหตุการณ์นี้เอียวสิ้วนับถือเขามากขึ้น
ในสามก๊ก.
ในสามก๊ก เตียวสงถูกพรรณนาว่าเป็นชายฟันเสี้ยม ตัวเตี้ย จมูกสั้น ที่ไม่เคารพในรูปลักษณ์ที่น่าเกลียดของเขา ในนวนิยาย ชื่อรองของเขาคือ หย่งเหนียน (永年)
เล่าเจี้ยงส่งเตียวสงเป็นทูตไปพบ โจโฉ เขานำแผนที่ของมณฑลเอ๊กจิ๋วมาด้วยและหวังว่าจะนำเสนอให้โจโฉและช่วยเหลือเขาในการพิชิตมณฑลเอ๊กจิ๋วจากเล่าเจี้ยง อย่างไรก็ตาม โจโฉไม่ชอบรูปร่างหน้าตาของเตียวสงและปฏิบัติต่อเขาอย่างหยาบคาย ในการตอบโต้ เตียวสงพูดประชดประชันเพื่อทำให้โจโฉเสียชื่อเสียง โจโฉสั่งคนของเขาให้ตีเตียวสงและขับไล่เขาออกไป
เตียวสงไม่พอใจอย่างมากกับทัศนคติของโจโฉที่มีต่อเขา เขาจึงออกเดินทางไปมณฑล เกงจิ๋ว และพบเล่าปี่ระหว่างทาง เล่าปี่ถือว่าเตียวสงเป็นแขกผู้มีเกียรติ เตียวสงประทับใจความเอื้อเฟื้อของเล่าปี่มากจึงยื่นแผนที่ให้เล่าปี่และชักชวนให้เขาพิชิตมณฑลเอ๊กจิ๋วจากเล่าเจี้ยง เขายังแนะนำเพื่อนร่วมงานของเขา หวดเจ้ง และ เบ้งตัด ต่อเล่าปี่และบอกเขาว่าพวกเขาจะช่วยเหลือเขาในการเอาชนะเล่าเจี้ยง
เตียวสงถูกเล่าเจี้ยงประหารชีวิตหลังจากที่คนหลังพบว่าเขากำลังวางแผนต่อต้านเขา
บาดา (นักร้อง)

บาดา (อักษรโรมัน: Bada) มีชื่อจริงว่า ชเว ซ็อง-ฮี (อักษรโรมัน: Choi Sung-hee; เกิด 28 กุมภาพันธ์ ค.ศ. 1980) เป็นนักร้อง นักแต่งเพลง นักแสดงชาวเกาหลีใต้ เธอเดบิวต์ในฐานะสมาชิกของเกิร์ลกรุปเกาหลีใต้ เอส.อี.เอส. ในปี 1997 หลังจาก S.E.S. แยกวงในเดือนธันวาคม 2002 เธอปล่อยอัลบั้มสตูดิโอเดี่ยวชุดแรก A Day of Renew ในเดือนตุลาคม 2003
นอกเหนือจากการร้องเพลงแล้ว เธอได้ผันตัวเองเป็นนักแสดงโดยมีส่วนร่วมในละครเวทีเวอร์ชันภาษาเกาหลีหลายครั้ง เช่น Notre-Dame de Paris, 200 Pounds Beauty, Legally Blonde, Mozart! เธอได้รับรางวัลนักแสดงหญิงยอดเยี่ยมในงาน Musical Awards ครั้งที่สาม รวมแล้วตั้งแต่เริ่มทำงานจนถึงปัจจุบันเธอได้แสดงในละครเพลงถึงสิบเรื่อง
ชีวิตส่วนตัว.
บาดาเกิดเมื่อวันที่ 28 กุมภาพันธ์ ค.ศ. 1980 พ่อของเธอชื่อ Choi Sae-wol นักร้องเพลงทร๊อท โดยมีภูมิหลังเป็นผู้ร้องเพลงดั้งเดิมเกาหลี
เนื่องด้วยสภาพไม่คล่องทางการเงินในช่วงวัยเด็กของเธอ โดยเฉพาะอย่างยิ่งหลังจากที่พ่อของเธอล้มป่วย เธอจึงต้องอาศัยอยู่ในบ้านคอนเทนเนอร์ของคริสตจักรท้องถิ่นเป็นเวลาเก้าปีจนกระทั่งเธอได้เดบิวต์
ครั้งหนึ่งในการบรรยายพิเศษสำหรับเยาวชน บาดาได้กล่าวว่า จุดเริ่มต้นของเธอเป็นการชี้ชัดว่า อย่าทำให้ภูมิหลังของชีวิตตัวเองกลายเป็นอุปสรรคในการทำตามความฝัน
บาดาถูกพบโดย ลีซูมาน และเซ็นสัญญากับ เอสเอ็มเอ็นเตอร์เทนเมนต์ เธอได้เดบิวต์ในฐานะหัวหน้าวงและนักร้องเสียงหลักของวง เอส.อี.เอส. กลุ่มไอดอลหญิงเคป๊อปที่ประสบความสำเร็จวงแรกในประวัติศาสตร์
เอพิมีเทียส

เอพิมีเทียส (/ˌɛpɨˈmiːθiəs/) เป็นไททันซึ่งเป็นน้องชายฝาแฝดของโพรมีเทียสและเป็นสามีของแพนโดรา (สตรีนางแรก) เขาและโพรมีเทียสพี่ชายเป็นเสมือนตัวแทนของมนุษย์ และมีบุคลิกที่ตรงกันข้ามกัน
โพรมีเทียสเป็นผู้มีปัญญาและมีวิสัยทัศน์อันกว้างไกล ในขณะที่เอพิมีเทียส (ที่แปลว่า การทำก่อนคิด) นั้นเบาปัญญาและมีวิสัยทัศน์ที่แคบ ครั้งที่มหาเทพซูสมีพระประสงค์จะให้มีสิ่งมีชีวิตบนโลก เอพิมีเทียสขอรับมอบหมายให้เป็นผู้ประสาทพรแก่สรรพสัตว์ ให้นกบินได้ แมวล่าหนู สิงโตเป็นเจ้าป่า ฯลฯ ด้วยนิสัยที่ชอบทำก่อนคิด ตนเกิดให้พรจนหมด พอโพรมีเทียสสร้างมนุษย์ปรากฏว่าไม่มีพรเหลืออยู่แล้ว โพรมีเทียสจึงให้พรด้วยตนเอง (บางตำราก็ว่าอะทีนาเป็นผู้ประสาทพรให้)
หลังจากที่โพรมีเทียสได้ขโมยไฟไปให้มวลมนุษย์ ซูสได้วางแผนที่จะแก้แค้นเขาด้วยการสร้างสตรีนางแรกขึ้นเพื่อแก้แค้นพวกมนุษย์ซึ่งในขณะนั้นมีแต่ผู้ชาย เหล่าเทพเจ้าทุกพระองค์ได้มอบของขวัญล้ำค่าให้นาง และนางเป็นผู้มีรูปโฉมสะคราญตาจนไม่มีใครปฏิเสธได้ นางได้รับการขนานนามว่า แพนโดรา หรือที่แปลว่า ของขวัญทั้งมวล ซูสได้มอบนางให้เป็นของขวัญแก่โพรมีเทียสแต่เขาปฏิเสธเพราะรู้ว่าสตรีจะนำความวิบัติมาให้ แต่เอพะมีธีเอิสผู้เบาปัญญารับนางเป็นภรรยา และก่อให้เกิดความพินาศในหมู่มนุษย์ในเวลาต่อมา
ซูสมอบไหปิดผนึกใบหนึ่งให้กับแพนโดรา โดยที่นางไม่ทราบเลยว่าไหใบนั้นบรรจุความชั่วร้ายทั้งปวงไว้ ความอยากรู้อยากเห็นทำให้แพนโดราเปิดไหออกและปลดปล่อยความชั่วร้ายออกมาในโลกด้วยความตกใจแพนโดราจึงรีบปิดไหและกักขัง เอลพิส จิตวิญาณแห่งความสิ้นหวังเอาไว้
นาคร ศิลาชัย

นาคร ศิลาชัย ชื่อเล่น เปิ้ล เกิดวันที่ 2 เมษายน พ.ศ. 2508 เป็นนักแสดง พิธีกร ชาวไทย จบการศึกษาระดับอุดมศึกษาคณะศิลปกรรมศาสตร์ จุฬาลงกรณ์มหาวิทยาลัย มีผลงานเป็นพิธีกรร่วมในยุทธการขยับเหงือก เป็นพิธีกร รายการ สาระแนจังดึก, นั่งยางโชว์
ประวัติ.
ด้านการแข่งขันเจ็ตสกี ได้รับรางวัลการแข่งขันมากมาย ไม่ว่าจะเป็น แชมป์ถ้วยพระราชทาน สมเด็จพระเทพฯ รุ่น Pro runabout 800 super stock ปี 2547, แชมป์ประเทศไทยปี 2545 Novice runabout 0-1200 stock, ผลงานระดับนานาชาติเช่น แชมป์ประเทศไทย การแข่งขันเจ็ตสกี ชิงแชมป์ไทยแลนด์ โอเพ่นปี 2542 และได้รับรางวัล Novice runabout 1200 stock, Novice runabout 1200 stock-slalom, Novice runabout 1200 Limited-slalom จากสหรัฐอเมริกา รวมถึงรางวัล Novice runabout 1200 stock-slalom ยังเป็นการทำลายสถิติโลกอีกด้วย นอกจากนี้ยังร่วมแข่งขันชิงแชมป์โลกที่สหรัฐอเมริกาในรุ่น Pro-am runabout 800 super stock
นาคร ได้สมรสกับนางกษมา ศิลาชัย (จูน) (สกุลเดิม: มยุรมาศ) พร้อมจดทะเบียนสมรสที่เขตบางรัก เมื่อวันที่ 9 กันยายน พ.ศ. 2552 มีบุตร-ธิดา 4 คน เป็นชาย 2 คน หญิง 2 คน ดังนี้
แอตลัส (เทพปกรณัม)

แอตลัส (/ˈætləs/) เป็นหนึ่งในเหล่าไททันที่ก่อกบฏในสงครามไททัน หลังจากที่พ่ายแพ้ต่อเหล่าเทพโอลิมเปียแล้ว แอตลัสก็ถูกลงโทษให้เป็นผู้แบกท้องฟ้า (บางตำนานว่าเป็นโลก) ไว้บนบ่า
แอตลัสเป็นผู้ช่วยให้เฮอร์คิวลีสสามารถทำภารกิจสำเร็จหนึ่งภารกิจ นั่นคือการไปนำแอปเปิลทองคำของเฮสเพริดีสมาให้กษัตริย์ เพราะแอตลัสเป็นบิดาของพวกเฮสเพริดีส และเป็นเพียงผู้เดียวที่จะสามารถไปนำแอปเปิลทองคำเหล่านั้นมาได้
เฮอร์คิวลีสได้อาสาแบกท้องฟ้า (โลก) ไว้จนกว่าแอตลัสจะนำแอปเปิลมาได้
เมื่อสิ้นสมัยของเหล่าทวยเทพแอตลัสผู้มีหน้าที่แบกท้องฟ้าไม่สามารถปรากฎตัวให้ผู้คนเห็นได้แต่ยังจำเป็นต้องมีผู้ทำหน้าที่นี่อยู่จึงโดนซุสสาปให้กลายเป็น
นพเทวีแห่งศิลปศาสตร์

นพเทวีแห่งศิลปศาสตร์ (s) เป็นเทพธิดาผู้เป็นแรงบันดาลใจให้แก่กวี เป็นผู้ขับร้องบทเพลงแสนไพเราะที่แม้เทพเจ้าก็ต้องเงี่ยโสตสดับฟัง พวกนางเป็นธิดาของซุสกับนิโมซิเน มีอยู่ทั้งหมด 9 นาง คือ
พวกนางเป็นสหายของเทพอพอลโล่และเทพธิดาเกรซ เป็นผู้บอกเล่าเรื่องราวต่างๆ ให้กับกวีเฮซิออด ผู้อาศัยอยู่ใกล้เฮลิคอน ซึ่งเป็นภูเขาลูกหนึ่งของเทพธิดามิวส์
ครัวอาโนเนะ

ครัวอาโนเนะ เป็นรายการวาไรตี้โชว์จากญี่ปุ่นที่ให้คนดังซึ่งทำอาหารเป็นและไม่เป็นมาทำอาหารแข่งกัน โดยออกอากาศในวันเสาร์เวลา 1:11 น. - 1:40 น. ต่อมาย้ายเวลาเป็น เวลา 1:00 น. - 1:30 น. ต่อมาย้ายเวลาในครั้งที่ 3 เป็นเวลา 0:30 น. - 1:00 น. และย้ายเวลาอีกครั้งในครั้งที่ 4 (จนถึงเทปสุดท้ายของรายการ) เป็นวันพุธเวลา 19:00 น. - 19:54 น. ตามลำดับ ทางสถานีโทรทัศน์อาซาฮีในประเทศญี่ปุ่น
ช่วงต่างๆของรายการ.
1.ให้โจทย์และส่วนประกอบVIP ทางรายการจะระบุโจทย์(เมนูอาหาร)ที่จะให้ผู้เข้าแข่งขันทำพร้อมส่วนประกอบVIPที่ผู้เข้าแข่งขันทุกคนต้องใส่ลงไป
2.ช่วงทำอาหาร ผู้เข้าแข่งขันจะต้องทำอาหารตามโจทย์โดยที่ไม่มีสูตรและวิธีการทำอาหาร ภายในเวลาที่กำหนด (ในช่วงการออกอากาศระยะหลังๆจะข้ามช่วงทำอาหารไปแต่จะแทรกVTRในการทำอาหารของผู้เข้าแข่งขันก่อนที่จะเริ่มชิมอาหารของผู้เข้าแข่งขันคนนั้น)
3.ช่วงชิมอาหาร พิธีกรและกรรมการรับเชิญในแต่ละครั้งจะชิมอาหารของผู้เข้าแข่งขันทุกคน ในบางตอนขณะที่ชิมอาหารที่รสชาติไม่ดีกรรมการบางท่านจะออกไปคายทิ้งหลังฉากซึ่งรายการจะตัดภาพออกแล้วแทนที่ด้วยภาพอาหารเมนูนั้น(ที่ปรุงอย่างถูกต้อง) เป็นต้น พร้อมคำบรรยายด้านล่างว่า おいしい(ชื่ออาหาร)の映像でお楽しみください (ไทย:โปรดชมภาพของ(ชื่ออาหาร)ที่อร่อยกว่าไปก่อน) เรียกว่าEtiquette Time
4.ช่วงตัดสิน ตั้งแต่ช่วงแรกของรายการจะมีตารางแสดงอันดับความสามารถในการทำอาหารแบ่งเป็น 5 ระดับได้แก่ ระดับดีเยี่ยม(特級エプロン) ,ระดับบน(上級エプロン) ,ระดับกลาง(中級エプロン) ,ระดับล่าง(下級エプロン) และนอกตาราง(ランク外)(ไม่อยู่ใน 4 ระดับข้างต้น) โดยมีกรรมการรับเชิญในแต่ละครั้งตัดสินโดยใช้แผ่นป้ายแม่เหล็กซึ่งมีชื่อของผู้เข้าแข่งขันคนนั้นๆเขียนอยู่ การตัดสินจะขึ้นอยู่กับตัวกรรมการตัดสินเองและผู้ที่ได้ระดับดีเยี่ยมจะได้ถ้วยรางวัลจากทางรายการอีกด้วย ต่อมาในระยะท้ายๆของรายการเปลี่ยนเป็นการให้คะแนนโดยกรรมการ 5 คน มีคะแนนเต็มคนละ 20 คะแนนรวมคะแนนเต็มทั้งหมด 100 คะแนน ผู้ที่มีคะแนนมากที่สุดเป็นผู้ชนะ
รูปแบบการแข่งขัน.
รูปแบบแรก(ฤดูกาลที่ 1) มีผู้เข้าแข่งขันจากทางบ้านจำนวน 5 คนมาแข่งขันกัน
รูปแบบที่ 2(ฤดูกาลที่ 2 และ 3) ล้างตารางอันดับใหม่หมดและเป็นกติกาโดยมีผู้เข้าแข่งขันที่เป็นดารา นักร้อง นักแสดงหญิง มาทำอาหารแข่งกันจำนวน 3 คน ต่อมาทางสถานีได้ย้ายสตูดิโอทำให้ผู้ที่ได้อันดับนอกตาราง(ที่อยู่ด้านนอกสตูดิโอ)หายไปเป็นจำนวนหนึ่ง
รูปแบบที่ 3(ฤดูกาลที่ 4 ช่วงแรก) ล้างตารางอันดับใหม่อีกครั้งและเปลี่ยนกติกาเล็กน้อย โดยจะมีดารา นักร้อง นักแสดงหญิง มาร่วมทำอาหารแข่งกันจำนวน 5-6 คน ในบางตอนจะให้ดาราชายมาแข่งขันทำอาหารเช่นกันแต่ก็ยังคงเป็นกติกาเดียวกัน
รูปแบบสุดท้าย(ฤดูกาลที่ 4 ช่วงหลัง) จะมีดารา นักร้อง นักแสดงทั้งหญิงและชายจำนวน 6-8 คน มาร่วมแข่งขันทำอาหาร เปลี่ยนรูปแบบจากการตัดสินอันดับความสามารถเป็นการให้คะแนนโดยกรรมการ 5 คนโดยมีคะแนนเต็ม 100 คะแนน
เดอะสกอร์ - แอนเอพิกเจอร์นีย์

The Score - An Epic Journey คืออัลบั้มที่ 3 ของวง Epica มันเป็นเพลงประกอบภาพยนตร์เรื่อง Joyride ของประเทศเนเธอร์แลนด์
ส่วนมากของเพลงของอัลบัมเป็นเพลงบรรเลง และสามารถเปรียบเทียบได้กับ intros ของอัลบั้มก่อนหน้านี้สองอัลบัม มีสี่เพลงที่ถูกทำเป็นเวอร์ชันแตกต่างจากอัลบัม "Consign to Oblivion" ที่ถูกที่ปล่อยออกมาปีล่าสุดเช่นเดียวกัน...
รีชีลด์แห่งพรอว็องส์ จักรพรรดินีโรมันอันศักดิ์สิทธิ์

ริชีลเดอแห่งโพรวองซ์ สมเด็จพระราชินีแห่งแฟรงค์ตะวันตก ((ออกเสียง)) (ค.ศ. 845-ค.ศ. 910) เป็นพระมเหสีในพระเจ้าชาร์ลส์เศียรล้านพระมหากษัตริย์แห่งราชอาณาจักรแฟรงค์ตะวันตก
ปี ค.ศ. 845 เจ้าหญิงริชีลเดอทรงกำเนิดขึ้น เป็นพระธิดาของบิวินแห่งกอร์ซีและน้องสาวโบโซแห่งโพรวองซ์ ดังนั้นพระองค์จึงทรงมีสายเลือดราชวงศ์ถึงสองดินแดนด้วยกัน คืออาร์เดนน์และโพรวองซ์ พระมาตุจฉาของพระองค์คือทูธเบอร์กาซึ่งเป็นมเหสีของลอตธาร์ที่ 2 แห่งเลอโธลิเจน ทรงอภิเษกสมรสเมื่อมีพระชนมายุได้ 25 ปีกับพระเจ้าชาร์ลส์ผู้เศียรล้านหลังจากการสิ้นพระชนม์ของสมเด็จพระราชินีเออร์เมนทูจ เป็นวัตถุประสงค์ที่จะรักษาความปลอดภัยแก่เลอโธลิเจน
มีพระโอรส ธิดาดังนี้
เมื่อใดก็ตามที่พระสวามีทรงทำสงคราม พระราชินีจะทรงตรวจตราดูแลทุกอย่างทรงเป็นม่ายขณะมีพระชนมายุได้ 32 ปี ในปี ค.ศ. 877 ทรงวางแผนให้โบโซ ดยุคแห่งเบอร์กันดีหลังจากหลุยส์ผู้ติดอ่างในสมเด็จพระราชินี สิ้นพระชนม์ไปในไม้ช้า ทรงยกให้โบโซเป็นดยุคแห่งโพรวองซ์ในที่สุด ทรงสิ้นพระชนม์ขณะมีพระชันษา 65 ปี
ไมเคิล เคน

เซอร์ ไมเคิล เคน CBE  หรือชื่อเกิดว่า มอร์ริซ โจเซฟ มิกเคิลไวต์ จูเนียร์  เกิดเมื่อวันที่ 14 มีนาคม ค.ศ. 1933 เป็นนักแสดงชาวอังกฤษ เคนมีผลงานภาพยนตร์กว่าร้อยเรื่อง และเป็นนักแสดงหนึ่งในสองคนที่ได้รับรางวัลออสการ์ทั้งสาขานักแสดงนำและสมทบ ในทุกทศวรรษ ตั้งแต่ยุค 1960 (อีกคนคือ แจ็ก นิโคลสัน) เขามีผลงานที่ได้รับเสียงวิจารณ์ที่ดีในหลาย ๆ เรื่องโดยเฉพาะในปลายทศวรรษ 1960 ,ทศวรรษ 1970 และทศวรรษ 1980 อย่างเช่น "Zulu" (1964), "The Ipcress File" (1965), "Billion Dollar Brain" (1967) และบท Harry Palmer, ชื่อตัวละครที่ไล่ผู้หญิงใน "Alfie" (1966), "The Italian Job" (1969), "Get Carter" (1971), "The Man Who Would Be King" (1975), "Educating Rita" (1983) รวมถึงแสดงในภาพยนตร์ที่เขาได้รับรางวัลออสการ์สาขานักแสดงสมทบชายยอดเยี่ยมใน "Hannah and Her Sisters" (1986) และ "The Cider House Rules " (1999) เขายังแสดงเป็นบัตเลอร์ของซีรีส์ภาพยนตร์เรื่องแบตแมน ล่าสุด ในวัน 15 ต.ค. 2023 ไมเคิลประกาศยุติการแสดง เพื่อไปพักผ่อนในวัย 90 ปี
เอดีเอฟ

เอดีเอฟ  หรือ เส้นใยผงซักฟอกกรด คือ การวัดส่วนประกอบของอาหารสัตว์ที่ไม่สามารถย่อยได้ง่าย โดยเฉพาะอย่างยิ่งเซลลูโลสและลิกนิน ซึ่งเป็นตัวบ่งชี้หลักที่บ่งชี้ถึงการย่อยได้ของอาหาร. ค่า ADF ที่สูงขึ้น มักจะบ่งบอกว่าอาหารสัตว์นั้นย่อยได้ยากขึ้น และให้พลังงานน้อยลง การวิเคราะห์ ADF เป็นส่วนหนึ่งของการวิเคราะห์เส้นใยในอาหารสัตว์ โดยใช้กรดอ่อนๆ ในการย่อยตัวอย่างอาหาร เพื่อสกัดเอาส่วนของเฮมิเซลลูโลสออก
NDF (Neutral Detergent Fiber) เป็นอีกหนึ่งการวัดปริมาณเส้นใยในอาหารสัตว์ ซึ่งรวมถึง ADF และเฮมิเซลลูโลสด้วย
ริชาร์ด แพลนแทเจเนต ดยุกที่ 3 แห่งยอร์ก

ริชาร์ด แพลนแทเจเนต ดยุกที่ 3 แห่งยอร์ก  (21 กันยายน ค.ศ. 1411 - 30 ธันวาคม ค.ศ. 1460) ริชาร์ด แพลนแทเจเนตทรงเป็นสมาชิกในราชวงศ์ยอร์กผู้มีตำแหน่งหน้าที่ระดับสูงในฝรั่งเศสในปลายสงครามร้อยปีและในอังกฤษในระหว่างรัชสมัยของพระเจ้าเฮนรีที่ 6 ความขัดแย้งของดยุกแห่งยอร์กกับพระเจ้าเฮนรีเป็นสาเหตุที่ทำความปั่นป่วนทางการเมืองในกลางคริสต์ศตวรรษที่ 15 และเป็นสาเหตุหลักที่ทำให้เกิดสงครามดอกกุหลาบ แม้ว่าริชาร์ด แพลนแทเจเนตจะมิได้ทรงเป็นพระมหากษัตริย์แต่ก็เป็นพระราชบิดาของพระเจ้าแผ่นดินสองพระองค์ พระเจ้าเอ็ดเวิร์ดที่ 4และพระเจ้าริชาร์ดที่ 3 ริชาร์ด แพลนทาเจเน็ททรงปกครองอังกฤษในฐานะเจ้าผู้อารักขาแห่งอังกฤษระหว่างปี ค.ศ. 1453 ถึงปี ค.ศ. 1454 ซึ่งทำให้ถือกันว่าเป็นทรงเป็นขุนนางที่มีอำนาจและอิทธิพลมากที่สุดที่ไม่ได้รับการสวมมงกุฏ 
ริชาร์ด แพลนทาเจเน็ทประสูติเมื่อวันที่ 21 กันยายน ค.ศ. 1411 เป็นพระโอรสของริชาร์ดแห่งโคนิสเบิร์ก เอิร์ลแห่งเคมบริดจ์ที่ 3 และแอนน์เดอมอร์ติเมอร์ ต่อมาเสกสมรสกับซิซิลิ เนวิลล์และมีพระบุตรธิดาด้วยกันหลายพระองค์ที่รวมทั้งพระเจ้าเอ็ดเวิร์ดที่ 4และพระเจ้าริชาร์ดที่ 3 ริชาร์ดสิ้นพระชนม์ในสนามรบในยุทธการที่เวกฟิลด์ (Battle of Wakefield)
ทางหลวงแผ่นดินหมายเลข 1232

ทางหลวงแผ่นดินหมายเลข 1232 (อนุสาวรีย์พ่อขุนเม็งราย–เวียงชัย) เป็นถนนที่แยกมาจากถนนพหลโยธินที่อนุสาวรีย์พญามังราย บริเวณหลักกิโลเมตรที่ 932+907 ซึ่งเป็นหลักกิโลเมตรใหม่หรือหลักกิโลเมตรที่ 829+290 ซึ่งเป็นหลักกิโลเมตรเดิมของถนนพหลโยธินซึ่งจุดเริ่มต้นของถนนสายนี้เริ่มต้นในเขตของอำเภอเมืองเชียงราย จังหวัดเชียงราย ไปบรรจบทางหลวงแผ่นดินหมายเลข 1173 ใน อำเภอเวียงชัย
ทางหลวงแผ่นดินหมายเลข 1232 เป็นถนนสายหลักที่ใช้ในการเดินทางเข้าสู่ตัวอำเภอเวียงชัย และตัวเมืองเชียงรายของประชาชนในตำบลรอบเวียง อำเภอเมืองเชียงราย และตำบลเวียงเหนือ อำเภอเวียงชัย จังหวัดเชียงราย
ภาวะสมาธิสั้น

ภาวะสมาธิสั้น, โรคซนสมาธิสั้น หรือ เอดีเอชดี (ADHD) เป็นโรคของระบบประสาท ประเภทความผิดปกติในการเจริญเติบโตของระบบประสาท ซึ่งจะมีปัญหาเกี่ยวกับการเรียกร้องความสนใจ การแสดงออกอย่างหุนหันพันแล่น ซึ่งไม่เหมาะสมตามวัย ลักษณะอาการจะเริ่มที่อายุ 6 ขวบถึง 12 ขวบและมีอาการต่อเนื่องมากกว่า 6 เดือน พบเห็นมากในวัยที่เข้าเรียนแล้ว และมักจะส่งผลให้มีผลการเรียนที่ย่ำแย่
แม้ว่ามีการศึกษาอย่างแพร่หลายกับกลุ่มเด็กและวัยรุ่น แต่ก็ยังไม่พบสาเหตุของโรคที่เกิดกับคนส่วนใหญ่ ในจำนวนเด็กทั้งหมด พบว่ามีเด็กประมาณ 6-7% ที่เป็นโรคภาวะสมาธิสั้นเมื่อคัดตามเกณฑ์ DSM-IV และ 1-2% เมื่อคัดตามเกณฑ์ ICD-10 อัตราการเป็นโรคใกล้เคียงกันในแต่ละประเทศ และส่วนใหญ่แล้วแตกต่างกันตามวิธีการตรวจ อาการนี้มีการพบในเด็กผู้ชายมากกว่าเด็กผู้หญิงถึง 3 เท่า ประมาณ 30-50% ของผู้ที่เข้ารับการรักษาตั้งแต่วัยเด็กมีอาการต่อจนโตเป็นผู้ใหญ่ และมีผู้ใหญ่ 2-5% ที่มีอาการภาวะสมาธิสั้น อาการภาวะสมาธิสั้นนั้นอาจจะยากที่จะแยกออกจากความผิดปกติอื่น ๆ และอาการของคนทั่วไปที่กระตือรือร้นมากกว่าปกติ
การจัดการกับโรคสมาธิสั้นมักจะเป็นการให้คำปรึกษา การเปลียนแปลงวิถีการใช้ชีวิต และการให้ยา รวมกัน แต่การให้ยานั้นแนะนำให้ใช้ในกรณีของเด็กที่มีอาการรุนแรงและอาจจะพิจารณาให้กับผู้ป่วยที่มีอาการปานกลางที่ล้มเหลวจากวิธีให้คำปรึกษา#เปลี่ยนทาง ผลกระทบระยะยาวนั้นยังไม่ชัดเจน และไม่แนะนำให้ใช้ในเด็กก่อนวันเรียน วัยรุ่นและผู้ใหญ่มีแนวโน้มที่จะพัฒนาทักษะในการเผชิญปัญหาได้ด้วยเช่นกัน
โรคภาวะสมาธิสั้นและการรักษาเป็นที่ถกเถียงตั้งแต่ช่วงปี 1970 มีการโต้เถียงระหว่างแพทย์กับครู ผู้กำหนดนโยบาย พ่อแม่ และสื่อ โดยหัวข้อนั้นเกี่ยวกับสาเหตุของภาวะสมาธิสั้น และการใช้ยากระตุ้นเพื่อเป็นการรักษา ซึ่งส่วนใหญ่ผู้ให้การดูแลสุขภาพได้ยอมรับว่าภาวะสมาธิสั้นเป็นโรค ข้อโต้เถียงในวงการวิทยาศาสตร์จะเกี่ยวกับเกณฑ์ของอาการและวิธีการรักษา
สัญญาณและอาการ.
ภาวะสมาธิสั้นแบ่งได้ออกเป็น 3 กลุ่ม: กลุ่มเฉื่อยชา กลุ่มอยู่นิ่งไม่ได้ และกลุ่มที่มีการอาการทั้งสองอย่าง#เปลี่ยนทาง 
กลุ่มเฉื่อยชามีอาการบางส่วนดังนี้
กลุ่มอยู่นิ่งไม่ได้จะมีอาการดังต่อไปนี้
อาการอยู่นิ่งไม่ได้นี้มีแนวโน้มจะหายไปเมื่อมีอายุมากขึ้น และจะกลับกลายเป็นอาการ "ความระส่ำระส่ายภายใน" ในกลุ่มวัยรุ่นและกลายมาเป็นผู้ใหญ่ที่เป็นภาวะสมาธิสั้น
ผู้ทีมีอาการขาดความยับยั้งชั่งใจ จะมีอาการดังต่อไปนี้
คนที่มีภาวะสมาธิสั้นนั้นมักจะมีความยากลำบากในการเข้าสังคม เช่น การมีปฏิสัมพันธ์กันในสังคม การรักษามิตรภาพ ซึ่งเป็นอาการที่พบกับผู้ป่วยภาวะสมาธิสั้นทุกกลุ่ม เด็กและวัยรุ่นประมาณครึ่งหนึ่งที่เป็นภาวะสมาธิสั้นถูกปฏิเสธจากสังคมและเพื่อนร่วมงาน ในขณะที่มีเพียง 10-15% ของกลุ่มคนที่ไม่ได้เป็นคนภาวะสมาธิสั้นที่ถูกปฏิเสธจากสังคม ผู้ที่เป็นภาวะสมาธิสั้นมีสมาธิที่ไม่ปกติ ส่งผลให้มีความยากลำบากในการประมวลผลทั้งวัจนภาษาและอวัจนภาษา ซึ่งอาจจะส่งผลลบต่อการการมีปฏิสัมพันธ์ในสังคม พวกเขาอาจจะเหม่อลอยในวงสนทนา ทำให้ตามวงสนทนาไม่ทัน
เด็กที่มีภาวะสมาธิสั้นจะมีความยากลำบากในการจัดการความโกรธ เช่นเดียวกับการเขียน มีพัฒนาการทางการพูด เขียนหนังสือและเคลื่อนไหวที่ช้า ถึงแม้ว่าโรคภาวะสมาธิสั้นจะทำให้เกิดความบกพร่องเป็นอย่างยิ่ง โดยเฉพาะในสังคมสมัยใหม่ เด็กหลายคนที่มีภาวะสมาธิสั้นสามารถรวมสมาธิเพื่อทำงานที่พวกเขาสนใจได้